
INTRODUCERE 


Actualitatea cercetării. La etapa actuală politica şi practica educațională din numeroase țări 
ale lumii este orientată în direcția integrării copiilor cu cerinţe educative speciale (CES) în medii 
educaţionale şi de viață cât mai aproape de cele obişnuite, normale ale unei comunități. Această 
politică este pe larg desfăşurată de Convenţia cu privire la drepturile copilului (1989), 
Recomandările Consiliului Europei pentru integrarea copiilor cu CES (1992), Materialele 
Conferinţei mondiale cu privire la educaţia specială (Salamanca, 1994), Materialele Conferinţei 
mondiale cu genericul „Educaţia pentru toți” (Dakar, 2000). 

Integrarea copiilor cu CES în comunitate devine una dintre cele mai stringente probleme 
psihopedagogice, fiind mereu obiect al cercetării specialiştilor din diferite ramuri ale ştiinţei. 
Numeroase investigaţii în diferite țări au vizat diverse aspecte ale problemei integrării copiilor cu 
CES în comunitate (E. Verza, C. Păunescu, Gh. Radu, U. Şchiopu, M. Roşca, I. Străchinaru — 
România; A. Galland, T. Lambert, I. Tomas, J. Puissant — Franţa; T. Vlasova, M. Pevzner, 
A. Gozova, T. Rozanova, E. Marţinovskaia, V. Lubovski, L. Şipițina, N. Malofeev — Rusia; 
V. Bondari, V. Siniov, I. Eriomenko — Ucraina; P. Fonagz, W. Wolfensberger, H. Grossman, 
B. Smith, R. Luckasson, T. Hejir — SUA). Majoritatea autorilor demonstrează prioritățile integrării, 

Problema integrării copiilor cu CES a fost cercetată în Republica Moldova de N. Bucun, 
N. Andronache, V. Stratan, A. Danii, A. Racu, E. Lapoşin, D. Gînu, S. Goncearuc, 
T. Bârsanu, E. Zubenschi, V. Olărescu, E. Iova, V. Lichii ş.a. Rezultatul acestor investigații a 
permis efectuarea unor acțiuni practice de dezvoltare continuă a procesului educației integrate şi 
optimizării învățământului special. 

Însă starea acestui proces în republică, nivelul lui de dezvoltare impun necesitatea cercetării 
noilor alternative de integrare în comunitate a copiilor cu CES. Actualitatea unei asemenea 
cercetări este determinată şi de un şir de situații care determină starea procesului de integrare a 
copiilor cu CES în comunitate şi anume: 

- viziunile şi opţiunile extrem de diferite, adeseori contradictorii, asupra modelelor de 
educaţie a copiii cu CES; 

- păstrarea în republică ca prioritate a modelului defectologic instituțional de educaţie 
integră; 

- necesitatea comparării modelelor instituționalizate cu alte modele (alternative) de educație a 


copiilor cu CES; 


- nivelul scăzut de pregătire a familiei, a şcolii generale şi a comunităţii pentru realizarea 
conceptelor de educaţie integrată a copiilor cu CES; 

- lipsa strategiei şi a acțiunilor prioritare pentru realizarea şi dezvoltarea acestui proces; 

- implementarea modelelor alternative de educație a copiilor cu CES fără a ţine cont de 
condițiile geografice, economice, socio-culturale ale republicii etc. 

Aceste poziţii sunt acutizate şi de factorii reformatori defavorizați: discordanţa dintre 
diferențele cantitative şi calitative ale instituțiilor de învățământ care reproduc „selecția şcolară 
violentă”; pregătirea insuficientă a personalului didactic din sistemul învăţământului general; 
dezvoltarea insuficientă a serviciului diagnostic şi de asistență socială; lipsa coerenței 
învățământului special şi celui general etc. 

Din cele menţionate este evidentă problema studierii şi comparării modelelor pedagogice 
de integrare în comunitate a copiilor cu CES, în scopul promovării unor modele pedagogice de 
integrare, care ar corespunde condiţiilor socio-economice actuale din republică, ceea ce ar 
contribui la modernizarea sistemului de învățământ în ansamblu. 

Pentru schimbarea situaţiei copiilor cu CES am înaintat tema de cercetare „Modele 
pedagogice de integrare în comunitate a copiilor cu cerinţe educative speciale”. 

Obiectul cercetării îl constituie procesul de integrare în comunitate a copiilor cu CES prin 
elaborarea unui complex de acțiuni eficiente de dezvoltare a diferitor modele pedagogice 
corespunzătoare condiţiilor Republicii Moldova. 

Scopul cercetării constă în stabilirea particularităților de organizare şi funcționare a 
modelelor pedagogice de integrare în comunitate a copiilor cu CES şi determinarea condițiilor de 
dezvoltare a procesului de integrare prin implementarea celor mai eficiente modele. 

Ipoteza cercetării. Integrarea în comunitate a copiilor cu cerinţe educative speciale se 
constituie ca una din sarcinile prioritare ale societății moderne în promovarea securității sociale. 
Procesul de integrare presupune parcurgerea unor etape consecutive, iar realizarea lui poate fi 
posibilă dacă se va ţine cont de următoarele cerințe: 

- vor fi cunoscute particularităţile de dezvoltare ale copiilor cu CES în diferite situații sociale 
de dezvoltare; 

- vor fi determinate particularitățile specifice ale modelelor existente în experienţa mondială 
şi națională privind educaţia integrată; 

- vor fi determinate structurile de bază şi prioritare ale unei strategii de integrare a copiilor cu 
CES; 

- vor fi formate atitudini restrictive personalului didactic față de elevii cu CES pentru a 


susține integrarea lor în comunitate; 


- vor funcționa modele variate de instituţii sociale educative (case de copii de tip familie, 


centre extraşcolare, centre de reabilitare etc.) destinate diferitelor categorii de copii cu CES, care 


vor asigura accesul lor la condiţiile mediului social obişnuit. 


Obiectivele cercetării: 


l. 


Analiza literaturii psihopedagogice cu privire la problema copiilor cu CES şi a 
metodologiei de integrare a lor în comunitate; 

Analiza modelului existent de instituționalizare din cadrul sistemului special de 
învățământ şi a acțiunii lui asupra dezvoltării copiilor cu CES din Republica Moldova; 
Fundamentarea acțiunilor prioritare de realizare a procesului de integrare a copiilor cu 
CES în comunitate; 

Elaborarea şi implementarea curriculumului pentru perfecționarea personalului didactic 
vizând problema integrării copiilor cu CES în comunitate; 

Analiza comparativă a procesului de educație integrată a copiilor cu CES prin modelele 
pedagogice „Case de copii tip familie” şi „Centrul Comunitar pentru Copii şi Tineret”; 
Implementarea şi dezvoltarea modelelor pedagogice de integrare în comunitate a 


copiilor cu CES. 


Baza teoretică a lucrării o constituie: 


- Concepţiile şi teoriile psihologiei pedagogice în contextul cercetării variabilelor sociale 


ale mediilor educaționale eficiente proceselor de dezvoltare, învăţare şi integrare a copiilor cu 


CES: conceptul de dezvoltare psihică (L. Vîgodski, A. Leontiev, A. Luria, Paul Popescu- 


Neveanu, Tinca Creţu, Mielu Zlate, Emil Verza, Pantelimon Golu, N. Bucun, D. Popovici, 


ş. a.), conceptul stadialităţii dezvoltării psihosociale, psihogenetice şi psihodinamice (Jean 


Piaget, Lawrance Kohlber, E. Erikson, Andrei Cosmovici, Luminiţa Iacob), conceptul de învăţare 


şcolară cu teoria interacţionistă cognitiv-socializatoare (J. Piaget, H. Aebli, P. I. Galperin, 


J. S. Bruner, R. M. Gagne, Skinner, L. S. Vâgotski, V. Lubovsky, S. Rubinştein, T. Vlasova, 


A. Gozova, M. Pevzner, J. Şif, N. Malofeev, L. Şipițîna, V. Siniov, George Văideanu, etc.); 


- Concepția dezvoltării învățământului special din Republica Moldova (N. Bucun, 


N. Andronache, V. Lichii, A. Racu, E. Iova, V. Stratan, E. Lapoşin, M. Rotaru, L. Sprinceană, 


A. Danii, T. Bârsanu ş.a.); 


- Documentele internaționale consacrate principiilor egalității şi participării sociale a copiilor 


cu CES: Convenția cu privire la Drepturile Copilului (1989), Recomandările Consiliului Europei 


pentru integrarea copiilor cu CES (1992), Regulile standard pentru egalizarea şanselor persoanelor 


cu handicap (1993), Recomandările Forului de la Dakar, 2000, în vederea educației pentru toți. 


Metode de investigaţie: 

- teoretice: analiza şi sinteza literaturii; analiza comparativă a experienţei pedagogice de 
integrare a copiilor cu CES, modelarea teoretică; 

- psihopedagogice: observaţia, convorbirea, interviul, chestionarul, experimentul pedagogic, 
metoda expertizei; 

- metode matematice şi statistice nestandard. 

Baza experimentală a cercetării: şcolile de tip internat (Chişinău, Leova — 80 copii); casele 
de copii tip familie din republică (183 de copii); Centrul Comunitar pentru Copii şi Tineret din 
Chişinău — 95 de copii. Au fost cercetaţi 240 de pedagogi din şcolile generale şi speciale din 
republică. 

Cercetarea s-a realizat în perioada 2000-2003. 

Inovația ştiinţifică: 

1. S-au argumentat etapele de dezvoltare ale proceselor de integrare a copiilor cu CES în R. 
Moldova; 

2. Au fost stabilite condiţiile de integrare a copiilor cu CES în Republica Moldova şi 

3. S-a determinat impactul instituționalizării asupra dezvoltării copiilor cu CES. 

4. S-au stabilit acțiunile prioritare de integrare a copiilor cu CES. 

5. S-au demonstrat efectele pozitive ale implementării modelelor de integrare a copiilor cu 
CES prin intermediul Caselor de copii tip familie şi Centrului Comunitar pentru Copii şi Tineret. 

6. S-a determinat structura curriculumului pentru perfecționarea cadrelor didactice în 
problema integrării copiilor cu CES în comunitate. 

Valoarea teoretică a cercetării constă în dezvoltarea pedagogiei corecționale prin stabilirea 
impactului instituționalizării asupra copiilor cu CES şi valorificării modelelor alternative de 
integrare în comunitate a acestor copii. 

Valoarea practică a cercetării se înscrie prin promovarea consecventă a securizării sociale a 
copiilor cu CES, prin valorificarea conceptului de educaţie integrată în medii sociale similare 
educației obişnuite. Rezultatele sunt orientate spre soluționarea practică a problemelor ce țin de 
pedagogice. Datele obținute pot fi folosite în scopul: 

- formării opiniei publice privind problema integrării copiilor cu CES; 
- prevenirii fenomenului instituționalizării în masă a copiilor cu CES în instituții tip 
internat; 


- restructurării sistemului existent de educație specială a copiilor cu CES; 


- dezvoltării alternativelor la „Educaţia pentru toți”. 

Tezele principale înaintate pentru susținere: 

1. Dezvoltarea procesului de integrare a copiilor cu CES parcurge diferite etape 
determinate de situaţiile sociale de dezvoltare şi de nivelul de participare a comunităţii în acest 
proces. 

2. Modelul existent de instituționalizare a copiilor cu CES în instituțiile speciale de 
învățământ din Moldova nu corespunde cerinţelor actuale înaintate de diferite categorii de copii cu 
CES şi are un impact negativ asupra dezvoltării psihofizice a copiilor. 

3. Pentru favorizarea procesului de integrare a copiilor cu CES în comunitate este necesară 
aplicarea unor măsuri complexe cu caracter profilactic, ameliorativ, de sprijin şi dezvoltativ: 
determinarea activităților prioritare de dezvoltare a procesului de integrare; pregătirea resurselor 
umane în domeniul educaţiei integrate; dezvoltarea modelelor pedagogice de integrare a copiilor 
cu CES, inclusiv a modelului caselor de copii tip familie, centrelor comunitare. 

4. Modelele favorabile pentru copiii cu CES şi binevenite pentru implementare le prezintă 
casele de copii tip familie şi Centrul Comunitar pentru Copii şi Tineret. 

Aprobarea şi implementarea rezultatelor: 

Rezultatele cercetării au fost utilizate la elaborarea strategiei de dezvoltare a educației 
integrate. 

Rezultatele studiului efectuat au fost discutate la şedinţele catedrei Psihopedagogie Specială 
şi Asistenţă Socială a Universităţii Pedagogice de Stat „Ion Creangă” (Chişinău, 2002, 2003, 
2004); la şedinţele de realizare a proiectului „Copiii instituționalizați”, UNICEF; la conferința 
republicană „Persoanele în dificultate” şi în cadrul cursurilor de pregătire a profesorilor din 
învățământul general şi cel special privind problema educaţiei integrate. 

Validarea rezultatelor şi concluziilor cercetării a fost asigurată prin utilizarea metodelor de 
cercetare aprobate în psihopedagogie, de diagnosticare, prelucrare statistică şi matematică a 


rezultatelor obținute. 


CAPITOLUL I 


Bazele teoretico-ştiinţifice ale educaţiei integrate 


1.1. Teorii şi concepţii de integrare a copiilor cu cerinţe educative speciale 

La baza dezvoltării modelelor pedagogice de integrare şi de educaţie a copiilor cu CES au stat 
mai multe concepte de educaţie: 

Conceptul de dezvoltare psihică defineşte „o serie de etape prin care trece ființa vie spre a-şi 
atinge deplina realizare de sine” [107]. Acest proces complex generează forme noi de funcţionare 
cognitivă, afectivă, volitivă în plan pedagogic de formare-dezvoltare a personalității elevului, care 
se realizează la mai multe niveluri: 

a. La nivel biologic — dezvoltarea vizează creşterea şi maturizarea fizică, morfologică şi 
biochimică a organismului; 

b. La nivel psihic — dezvoltarea vizează evoluţia ascendentă a diferitelor procese, funcții şi 
însuşiri psihice în termenii de apariţie, instalare şi perfecţionare continuă; 

c. La nivel social — dezvoltarea vizează mecanismul de socializare care asigură reglarea- 
autoreglarea conduitei omului în conformitate cu un ansamblu de norme sociale (civice, 
pedagogice, politice, juridice, religioase, profesionale, comunitare etc.). 

Relaţia dintre dezvoltarea biologică şi psihologică, dintre dezvoltarea psihică şi dezvoltarea 
socială este valorificabilă în sens pedagogic, în măsura în care este reliefat şi respectat integral 
„rolul mediului social” privit în ansamblul său [52]. 

Conceptul de dezvoltare psihică poate fi abordat din trei perspective complementare: 
1. din perspectiva evoluţiei — dezvoltarea psihică este procesul ce se desfăşoară ca un lanţ continuu 
de transformări cantitative şi calitative în sens ascendent, progresiv, de la nivele psihice primare la 
cele superioare, bine diferențiate şi specializate; 2. din perspectiva dinamicii conținutului, 
dezvoltarea psihică vizează mecanismele de formare a unor noi seturi de procese, însuşiri, funcții 
psihice, structuri funcționale care diferenţiază comportamentul, contribuind la o mai bună adaptare; 
3. din perspectiva perfecţionării personalității, dezvoltarea psihică este procesul ce semnifică 
continua devenire a structurilor psiho-comportamentale, psihicul având caracter dinamic, care 
marchează procesul de perfecționare a structurilor personalităţii, asigurând integrarea socială a 
acesteia, la diferite niveluri de complexitate şi de angajare internă şi externă. 

Dezvoltarea psihică poate fi analizată în raport cu următoarele caracteristici generale care 
privesc dinamica de evoluţie a structurilor cognitive, afective, volitive, motivaţionale, caracteriale, 


condiționate pe parcursul vârstelor şi al treptelor şcolare: 1. caracterul complex, plurideterminat (în 


tripla determinare a dezvoltării psihice — filogenetic, ontogenetic, psihosocial), 2. caracterul 
polimorf şi discontinuu — dezvoltarea psihică, dependentă de variabila de timp „decurge ca o 
succesiune de faze, etape, stadii. La nivelul timpului pedagogic, trebuie remarcată tendinţa 
reorganizării treptelor şcolare special pentru rezolvarea crizelor pronunţate la trecerea de la o nouă 
vârstă psihologică“. [27]; 3. caracterul stadial — evidenţiază dinamica dezvoltării psihice 
valorificabilă în plan pedagogic. La nivel general, educaţia valorifică resursele de dezvoltare bio- 
psiho-socio-culturale proprii speciei umane: inteligența, motivaţia pentru activitate, capacitatea de 
învăţare (psiho-motorie, conceptuală, socială), creativitatea ... La nivel particular, educația 
valorifică resursele de dezvoltare bio-psiho-socio-culturală specifice fiecărei vârste psihologice şi 
vârstei şcolare, dar şi fiecărei comunități teritoriale locale (rurale, urbane) sau clase ori 
microgrupuri de elevi; 4. caracterul individual, specific fiecărei personalități umane. La nivel 
individual, educația valorifică resursele de dezvoltare bio-psiho-socio-culturală proprii fiecărui elev, 
semnificativă în plan cognitiv, socio-afectiv, motivaţional, caracterial, exprimată în activitatea 
didactică şi extradidactică, realizabilă în mediul şcolar şi extraşcolar. 

Dinamica dezvoltării psihice este determinată de interacțiunea a trei factori: 1. Ereditatea 
exprimată printr-un ansamblu de gene care concentrează numeroase informaţii transmise prin 
mecanisme genetice, fiziologice, anatomice de la înaintaşi la urmaşi, de la părinți la copii constituie 
conceptul de genotip. Ereditatea este structurată la trei niveluri constituie: a. Ereditate generală, care 
este dată de caracteristicile speciei şi face posibilă adaptarea la mediul extern încă de la naştere; 
b. Ereditate particulară — greutatea masei corporale, formaţia corpului, culoarea ochilor, a pielii, 
părului, particularitățile sistemului nervos şi ale analizatorilor, trăsăturile tipologice, anumite 
predispoziţii care intră în structura aptitudinilor; c. Ereditate individuală, care traduce ereditatea 
particulară la scara fiecărei persoane prin combinarea şi recombinarea unică, irepetabilă a 
elementelor evocate anterior [52]. 2. Mediul reprezintă ansamblul factorilor naturali şi sociali, 
materiali şi spirituali, care condiționează în mod organizat sau spontan dezvoltarea psihosocială a 
personalităţii umane. [89]. Din punct de vedere al conţinutului, în acţiunile şi influențele mediului 
se pot distinge mai multe planuri: a. Mediul natural geografic (clima, relieful); b. Mediul social: 
familial, şcolar, comunitar (grup de prieteni), profesional, rezidenţial. În mod neorganizat, 
nesistematic, spontan, mediul natural şi social intervine printr-o multitudine de influenţe, pozitive 
sau negative, care condiționează evoluția personalității copilului. Din perspectiva dezvoltării 
ontogenetice în plan longitudinal şi transversal, în funcţie de calitatea acţiunilor educaționale 
implicate, fiecare vârstă se caracterizează prin diferite raporturi care există între specificul muncii 
instructive şi educative, realizată într-un anumit mediu social, pe de o parte, şi dezvoltarea psihică a 


copilului, pe de altă parte. Conceptul operațional de nişa de dezvoltare susține că copilul este 

capabil să învețe numai în măsura în care programa învățătorului devine programa sa. Vigodski 
sesizează „o problemă a aşa-numitelor perioade operaţionale de învățare” dependente de calitatea 
mediului socio-cultural. Astfel, influenţele specifice ale mediului care are o valoare hotărâtoare 
pentru dirijarea dezvoltării într-un sens sau altul, îşi exprimă acţiunea numai atunci când sunt 
aplicate într-un anumit moment al dezvoltării, înainte şi după aceasta rămânând la fel de 
inconsistente. 

Plecând de la înţelegerea rolului mediului socio-cultural, L. S. Vigodski promovează 
următoarele teze, care anticipează semnificaţiile incluse astăzi în conceptul de nişa de dezvoltare: 

1) pe măsură ce comunicarea copilului cu adulţii se dezvoltă, se lărgeşte şi generalizarea 
infantilă şi invers; 

2) interesele copilului încep să fie determinate de sensul pe care îl reprezintă pentru el o 
anumită situație şi nu numai situația ca atare, ci şi semnificaţia pe care copilul o introduce în 
situaţie; 

3) apar relații absolut specifice între gândire şi acţiune, în special posibilitatea de realizare a 
celor gândite, posibilitatea de a merge de la gândire la situaţie şi nu de la situație la gândire. 

Privit din perspectiva a ceea ce reprezintă „nişa de dezvoltare”, mediul în general, cel socio- 
cultural, în special este strâns legat de acţiunea educaţională. În raport cu calitatea sa formativă, 
socio-culturală, mediul poate fi un factor de blocaj în dezvoltarea psihosocială sau o şansă pentru 
accelerarea dezvoltării psihosociale [124]. 

3. Educația reprezintă totalitatea de metode, procedee şi măsuri fundamentate ştiinţific şi 
utilizate conştient în vederea structurării omului în concepția cu idealul societăţii şi epocii date. 
Educaţia poartă un caracter conştient al acţiunilor educative integrate în activitatea de formare- 
dezvoltare a personalității. 

Conceptul stadialităţii psihosociale presupune cunoaşterea integrată a personalității 
copilului la nivel general, particular şi individual. Conceptul de stadialitate poate fi abordat atât din 
punct de vedere longitudinal cât şi din punct de vedere transversal. 

Din punct de vedere longitudinal este identificată o stadialitate psihogenetică. Ea se referă în 
principal la stadiile genetice şi vizează procesualitatea vieţii psihice, respectiv evoluția structurilor 
psihice de ordin cognitiv, afectiv, motivaţional, caracterial, moral-social, acțional. Evoluţia sau 
procesualitatea poate fi valorificată pedagogic la nivelul situației specifice fiecărui stadiu, numit 
stadiu genetic. 

Stadialitatea psihogenetică poate fi analizată la trei niveluri: a. La nivel cognitiv (teoria lui 


Jean Piaget, şcoala de la Geneva). Ontogeneza cognitivă se reprezintă ca o succesiune de stadii: 

- stadiul senzo-motor 0-2 ani asigură trecerea de la nivelul reflexelor necondiționate la 
organizarea unor acţiuni senzo-motorii coerente, numite reacții circulare. Din punct de vedere 
pedagogic exersarea adecvată a analizatorilor de toate categoriile duce la dezvoltarea percepției, o 
premisă pentru evoluţia viitoare a proceselor de cunoaştere care urmează să fie valorificată în 
mediul preşcolar şi şcolar. 

- stadiul preoperaţional 2-7 ani asigură dezvoltarea intensă a copilului şi vizează interiorizarea 
acțiunilor realizate cu obiectele într-un mediu organizat şi solicitat, susținut de procesul de 
semnalizare şi de comunicare verbală. 

- stadiul operaţiilor concrete 7-12 ani asigură formarea grupurilor de operaţii care permite 
conceptualizarea şi coordonarea de concepție. La nivel pedagogic, capacitatea cognitivă dobândită 
de şcolarul mic este capacitatea de a coordona cu operaţiile gândirii, susținute de un material 
didactic foarte bogat şi semnificativ în plan ilustrativ şi intuitiv. Reversibilitatea gândirii constituie 
capacitatea copilului de a dobândi cunoaşterea, efectuând drumul de la o operaţie la alta în ambele 
sensuri (de exemplu operaţii de adunare şi scădere; operaţii la nivelul discursului ştiinţific de 
maximă rigurozitate aplicabilă în cadrul mai multor discipline şcolare — reversibilitate prin 
reciprocitate). 

- stadiul operaţiilor formale, 12 — 16/18 ani (sau niciodată) asigură combinarea conceptelor în 
judecăţi de valoare şi a judecăților în raționamente complexe, prin operaţii de clasificare, numerație, 
calcul, etc., care conferă un pronunţat caracter abstract şi teoretic. Prin gândire se ajunge la nivelul 
maxim al dezvoltării intelectuale, a cărei capacitate de valorificare se construieşte până în jurul 
vârstei de 20 de ani. În plan pedagogic absolventul dobândeşte capacitatea de a se adapta la diferite 
situații şcolare, profesionale şi sociale aflate în continuă schimbare de perfecționare a carierei 
profesionale; 

b. la nivel moral (teoria lui Lawrance Kohlber — dezvoltarea teoriei morale a lui Jean Piaget, 
vârsta de 6-12 ani, reprezentând 3 niveluri mari de evoluţie a judecății morale: 

1. nivelul premoral, vârsta de 4-10 ani cu stadiul a. al moralității ascultării şi b. al moralității 
hedonismului instrumental naiv; 2. nivelul moralității convenţionale, vârsta de 10-13 ani, cu stadiul 
c. al moralității bunelor relații şi stadiul d. al moralității legii şi ordinii; 3. nivelul autonomiei morale 
sau al interiorizării şi acceptării personale a principiilor morale — vârsta de după 13 ani, la tinereţe 
sau niciodată, cu stadiul e. al moralității contractuale şi stadiul f. al moralității principiilor 
individuale de conduită. Fiecare dintre aceste trei niveluri include câte 2 stadii disctinte sau 6 stadii 
ale genezei raţionamentului moral) [36]. 

c. La nivel psihosocial (teoria lui E. Erikson). Dezvoltarea psihosocială a personalităţii umane 


se desăvârşeşte pe tot parcursul existenţei sale. Cele 8 stadii eriksoniene demonstrează că la orice 

vârstă sunt resurse specifice de educație, astfel spus desăvârşirea personalităţii se realizează pe tot 
parcursul vieţii, nu doar într-un anumit moment al vieţii sau la o anumită etapă de dezvoltare. 

Se poate vorbi despre o stadialitate cognitivă, morală şi psihosocială. 

Din punct de vedere transversal, este identificată o stadialitate psihodinamică. Ea se referă la 
stadiile de vârstă care oferă o unitate vieții psihice într-un anumit moment de evoluţie, într-o 
anumită etapă determinată. Din perspectiva pedagogică între cele două tipuri de stadii (genetice — 
de vârstă) şi stadialităţii (psihogenetică şi psihodinamică) există legături strânse şi decalaje de 
dezvoltare, ele nu sunt identice şi în consecinţă solicită o abordare specială în realizarea activităţii 
didactice. 

Conceptul de învăţare şcolară cunoaşte mai multe definiții în care se înscriu următoarele 
teorii: 

A. Teorii clasice ale învățării: teoria asociațională; teoria învățării prin configurație (Kohler; 
teoria învățării intuitive (Kifca), teoria învățării prin conexiune condiționată respondentă şi exercițiu 
(Watson, Thorndike, Pavlov); teoria învăţării prin condiționare operantă (Skinner); 

B. Teorii moderne ale învăţării: teoria acțiunii şi învăţării (Piaget, Aebli); teoria învăţării 
stadiale şi prin explorarea alternativelor (J. S. Bruner); teoria acțiunilor mintale (Galperin); teoria 
învățării ierarhice şi dirijate (R. M. Gagne). 

Aceste teorii au resurse importante în transformarea lor în modele eficiente de 
învățare/predare/evaluare. Ele pot fi grupate în două categorii pentru valorificare pedagogică: 

1. Teorii ale învățării incluse în modelul operațional dinamic: teoria acţiunilor mintale 
(P. I. Galperin); b. Teoria psihogenezei studiate a operaţiilor intelectuale (J. Piaget; H. Aebli); 

2. Teorii ale învățării incluse în modelul cognitivist: a. Teoria interacționistă, cognitiv- 
socializatoare (L. S. Vîgodski); b. Teoria structurală, genetic cognitivă (J. S. Bruner); c. Teoria 
învăţării cumulativ ierarhice (R. M. Gagne). 

Valorificarea acestor teorii solicită intervenția celor implicaţi direct în realizarea obiectivelor 
învățării, în cadrul concret al procesului de învățământ, în contextul concret al fiecărei activități 
didactice. 

Conceptul de succes şi insucces şcolar. Succesul şcolar sau reuşita şcolară este produsul 
intervenției mai multor factori aflați în diferite raporturi de interacțiune dinamică: factori biologici 
(starea generală de sănătate şi rezistenţa elevului la oboseală), factori psihologici (factorii 
intelectuali — procesele psihice, factorii afectivi-emoționali — sentimente, interese, factori 
caracteriali — orientarea şi autoreglarea personalităţii), factori sociali (familia — climatul socio- 
educațional şi condiţiile social-economice şi socio-culturale; clasa de elevi — număr, microgrupuri 


formate, lideri influenţi, climat educaţional, grad de coeziune a colectivului, comunitatea educativă 


13 


locală din afara şcolii şi a familiei — grupul de prieteni pe stradă), factori psihosociali ai 
personalității pedagogului (structura personalităţii profesorului; atitudinea profesorului față de 
profesia didactică, față de elev, de părinţi; aptitudinea pedagogică a profesorului, prestigiul 
pedagogic social real), factori pedagogici (capacitatea profesorului de a organiza procesul de 
instruire, de proiectare eficientă a activităţii şcolare, capacitatea de a îmbina teoriile didactice cu 
experienţa personală). Un rol important îl au factorii psihosociali ai personalității profesorului ce 
țin de inteligenţa generală socio-culturală şi inteligența verbală. În categoria acestor factori se includ 
o serie de alți factori de personalitate care acţionează alături de cei menționați: motivaţia, interesul, 
atitudinea afectivă şi caracterială, voinţă, perseverenţă etc. Insuccesul şcolar exprimă o discordanţă 
psihice şi psihofiziologice ale elevului [61]. Cauzele eşecului şcolar sunt multiple exprimate prin 
diverse forme, reprezentând o expresie şi o rezultantă a unei duble situaţii de inadaptare: 
1. inadaptarea elevului la activitatea de învăţare realizată în mediul şcolar şi extraşcolar; 
2. inadaptarea şcolii (profesorului) la factorii interni (biologici, psihologici) şi externi (socio- 
economici, socio-culturali, care conferă individualitatea personalității elevului). Configurația dată 
este rezultatul intersecţiei şi interacțiunii următorilor factori cauzali: 1. imaturitatea şcolară, 
inteligenţa şcolară sub limită; 2. instabilitatea psihoafectivă; 3. tulburări instrumentale; 4. tulburări 
comportamentale. Combinarea extrem de diversificată şi de specifică a acestor factori cauzali poate 
genera forme la fel de variate de inadaptare şi de nereuşită şcolară, care evoluează de la simplu la 
complex, de la situații uşor sau relativ uşor de corectat la situaţii grave şi chiar extrem de grave. 
Eşecul şcolar apare şi ca un eşec psihologic, rezultat din incapacitatea elevului (şi a profesorului) de 
valorificare a resurselor sale interne (cognitive, afective, volitive, motivaţionale, atitudinile, 
aptitudinale, temperamentale, caracteriale, creative). 
Printre factorii prioritari, care pot deveni cauzali, ai insuccesului şcolar se înscriu: 
1. Insuficiența sau lipsa de pregătire a copilului către şcoală, delăsarea/retardarea social- 

pedagogică; 

2. Depravarea psihică îndelungată; 

3. Îmbolnăvirile somatice cronice, slăbirea somatică a organismului copilului; 

4. Dereglarea formării unor funcții psihice şi a proceselor de cunoaştere; 

5. Dereglările de formare a deprinderilor şcolare (dislexia, disgrafia, discalculia, acalculia, 
tulburările globale de limbaj etc.); 

6. Dereglările motrice; 


7. Dereglările emoţionale [141, 190]. 

Conform opiniei savanților menţionaţi, factorii enumeraţi sunt prezenţi şi în manifestarea 
diferitelor abateri caracteristice categoriilor de copii cu probleme în dezvoltare. 

Pentru a explica conceptele de normalitate şi anormalitate vom apela în continuare la 
materialele rapoartelor UNICEF [113], în care se face o analiză succintă a literaturii de specialitate 
privind educaţia copiilor cu CES. Astfel în opinia autorilor E. Verza, D. Popovici, G. Radu, I. Străchinaru 
uneori este folosită terminologia, care nu descoperă conținutul instruirii speciale sau integrării 
şcolare. Diferenţele de la un autor la altul privesc nu atât conținutul termenilor, cât nivelul de 
extindere asupra întregului său domeniu de referinţă la o categorie sau alta de indivizi care prezintă 
abateri de la standardul de normalitate. Conceptului de normalitate i se acordă, pe de o parte, o 
semnificaţie generală, ce ia în considerație întreaga dezvoltare psihologică a copilului, iar pe de altă 
parte, una particulară, care circumscrie o trăsătură sau un grup de însuşiri (fizice, senzoriale, 
caracteriale, intelective etc.). Se consideră ca fiind normale acele persoane care au o dezvoltare 
medie, care nu se abat de la comportamentele standard şi manifestă capacităţi de adaptare 
echilibrată la condițiile mediului înconjurător. 

E. Verza promovează ideea că caracteristicile diferitelor categorii de devieri, ca şi cele ce duc 
la disponibilităţi superioare, se subsumează conceptului de anormalitate. Termenul de anormalitate 
conferă o semnificație pozitivă sau negativă. Acest termen a fost pe larg folosit de defectologia 
sovietică. Anormalitatea, în opoziţie cu normalitatea, are un conținut larg şi se referă la toţi indivizii 
cu insuficiențe sau retard în dezvoltare, ca şi la cei cu abateri comportamentale, cum sunt 
delincvenţii, la bolnavii psihic, la cei care se află în stare critică din punct de vedere senzorial, 
locomotor, de limbaj şi de intelect [128]. 

Conceptul de anormalitate este frecvent substituit cu cel de subnormalitate, când se 
marchează semnificația negativă în mod direct şi este folosit frecvent pentru indivizii care nu ating 
un nivel al evoluţiei, care nu se pot ridica la exigenţele medii ale comunităţii sau nu au o dezvoltare 
şi o evoluție normală. 

Subnormalitatea, după cum arată Em. Verza şi alții, este sinonimă cu deficienţa şi se 
apreciază că aceasta defineşte cu mai mare exactitate pierderea sau deficitul unor funcții ori chiar 
afectarea unor organe ce defavorizează desfăşurarea activităţii. Dar şi acesta este considerat că are o 
rezonanță traumatizantă, fapt pentru care conceptul de handicap pare mai adecvat şi mai extins, 
definind toate stările critice şi dificultățile de adaptare ale individului [127]. 

E. Verza şi alții remarcă, că deficienţa se referă la afecțiunea fizică sau organică ce determină 
o stare critică în planul psihologic, iar handicapul, fără a exclude asemenea destructurări, 
accentuează consecințele, dificultățile de adaptare la mediu şi ia în considerație şi stările critice ce 


apar prin educație deficitară, condiţiile de mediu ce defavorizează evoluția normală, perturbările 

funcționale sau destructurarea lor, inadaptările, obişnuințele şi comportamentele neadaptive, 
întârzierile, retardurile şi privaţiunea temporară de o funcție etc. [70]. 

Uneori în literatura de specialitate ne întâlnim cu termenul „incapacitate”. Acest termen 
desemnează un număr de limitări funcționale, cauzate de disfuncționalități (deficiente fizice, 
intelectuale sau senzoriale, de condiţii de sănătate ori de mediu, de boli mintale /neuropsihice), care 
pot fi permanente ori temporare, reversibile sau ireversibile, progresive ori regresive. 

Imprecizia acestor termeni este evidenta şi ea cuprinde o gamă prea variată de manifestări ce 
nu sunt sugerate de conţinutul lor. O situaţie similară o au termenii: retardat, înapoiat, întârziat, 
inadaptat etc. care se găsesc în unele lucrări (A. Racu, Em. Verza, D. Popovici, M. Roşca, 
C. Păunescu, G. Radu, D. Gânu şi alții) şi au o poziție de sinonimie cu termenul de handicap. 
Întâlnim utilizarea şi a altor termeni particularizaţi la fiecare categorie de handicap (insuficienţă, 
dificultate, privare, infirmitate, invaliditate, inadaptare). 

Ştiinţa pedagogică, pe parcursul dezvoltării, a abordat în diferite feluri problematica educației 
copiilor care din anumite motive învaţă mai greu, fiind excluşi de la sau marginalizați în procesul de 
educaţie, aplicându-se diferiți termeni care veneau să explice situaţia copilului [113]. 

Este ştiut faptul, că orice influență patologică de lungă durată asupra creierului, în perioada de 
dezvoltare a lui, poate conduce la variate disfuncţii psihice. Manifestările acestor disfuncţii pot fi 
diferite după etiologia lor, perioada în care s-au produs, localizarea, nivelul de răspândire, lezare, 
perioada de acțiune. E ştiut faptul că dereglările sistemului nervos sunt provocate atât de factorii 
biologici cât şi de cei sociali, condiţiile sociale în care s-a dezvoltat şi se află individul. Aceşti 
factori determină modalitatea de bază de dezontogeneză psihică, condiționând lezarea primară 
mintală, sau a analizatorilor de văz, auz, sau a sferei locomotorii, intelectuale, emoţionale etc. 

În ştiinţa defectologică tradiţională este întrebuințat termenul dezontogeneză, fiind raportat la 
diferite disfuncţii, abateri ale ontogenezei, care au loc nu numai în perioada intrauterină, ci şi în 
perioada postnatală, îndeosebi în cea timpurie, când sistemele morfologice ale organismului n-au 
atins o maturitate deplină, prin care se explică o anomalie a dezvoltării. 

Actualmente, noțiunea de etiologie şi patogeneză a dezontogenezei e foarte vastă, fiind 
abordată din punct de vedere interdisciplinar: genetică, embrionologie, biochimie, neurofiziologie. 

Dintre factorii biologici un loc aparte îl ocupă deficiențele dezvoltării creierului, legate de 
lezarea materialului genetic (aberațiile cromozomiale, mutaţiile genetice, deficiențele ereditare ale 
schimbului de substanțe etc.). Un rol mare îi revine dereglărilor intrauterine (legate de toxicoză în 
perioada sarcinii, toxoplasmoză, lues, rujeola, infecţii, intoxicații hormonale şi cele cauzate de 


preparatele medicamentoase, patologiile naşterii, traumele,  hidrocefaliile, encefalopatiile, 

epilepsiile, schizofreniile, horeea reumatică, convulsiile febrile, inflamaţiile maligne şi benigne în 
perioada postnatală timpurie etc. 

Din factorii sociali nepatologici, caracteristici anomaliilor de dezvoltare, face parte reținerea 
pedagogică micro-socială, înţelegându-se de fapt reținerea intelectuală în dezvoltarea emoţională, 
cauzată de depravarea culturală — condiţiile nefavorabile de educație a copilului, care creează un 
deficit informațional considerabil în perioadele timpurii de dezvoltare a experienţei emoţionale a 
copilului. 

În factorii sociali patologici caracteristici dereglărilor ontogenezei se include formarea patologică 
a personalităţii — anomaliile emoționale ale dezvoltării sferei volitiv-emoţionale cu schimbări afective 
rezistente în timp, disfuncţii vegetative, cauzate de condiţiile nefavorabile îndelungate de educație, 
întărite în rezultatul reacţiilor de protest, imitație, refuz, opoziție etc. [177]. 

Parametrii psihologici ai dezontogenezei: 

1. Primul parametru se referă la localizarea funcțională a dereglări. 

Se deosebesc 2 forme de deficienţe: una particulară, cauzată de deficitul funcţiilor gnostice, 
ale praxisului şi vorbirii. Alta — generală, ce ţine de dereglările sistemelor regulatorii: subcorticale, 
caracterizate prin disfuncția nivelului de veghe, activism psihic, patologia atracţiilor, dereglări 
emoționale elementare şi corticale, cauzate de defectele activității intelectuale (insuficiența de 
orientare a individului spre un anumit scop, de programare, autocontrol), dereglări complexe, 
specifice formării emoționale [172]. 

2. Al doilea parametru ţine de timpul, momentul dereglării sistemului nervos (SN). 

Cu cât mai devreme a fost lezat SN cu atât mai profunde sunt aceste dereglări. Factorul de 
timp este determinat nu numai de momentul apariţiei dereglări, dar şi de perioada îndelungată care 
a acționat în timpul de dezvoltare a funcției date în ontogeneză. E cert faptul că perioadele senzitive 
sunt caracteristice nu numai dezvoltării unor funcții psihice aparte, dar şi dezvoltării copilului în 
ansamblu. 

Din perioadele senzitive de bază ale copilăriei, vârsta de la 0-3 ani şi de la 11-15 ani este cea 
mai vulnerabilă disfuncţiilor psihice. Perioada de timp de la 4 la 11 ani constituie o perioadă mai 
rezistentă factorilor distructiv. 

Instabilitatea funcțiilor psihice, caracteristică perioadei senzitive, poate condiționa fenomenul 
regresiei — reîntoarcerea funcţiei la un nivel mai timpuriu de dezvoltare, cauzată de lezarea funcției 
respective. De exemplu pierderea însuşirilor de a vorbi, de a merge, sau a însuşirilor de deservire 
igienică poate fi cauzată de unele boli somatice în primii ani de viață, provocate de traumele 
psihice, prezentându-se pe parcurs ca un factor determinativ în dezvoltarea procesului de 


schizofrenie. Cu cât mai îndelungată este perioada de regresie cu atât mai mare e ruperea 

discontinuităţii între dezvoltarea formelor complexe de organizare psihică, cu atât e mai mare riscul 
apariţiei deficienței şi a fenomenelor de regresie. 

3. Al treilea parametru al dezontogenezei se caracterizează prin corelaţia dintre defectul 
primar şi cel secundar [157]. Defectul primar derivă din caracterul biologic al bolii (deficienţele de 
auz, văz, lezarea organelor de simţ, paraliziile cerebrale infantile, lezările locale ale zonelor 
corticale etc.) iar defectele secundare sunt cauzate de factorii sociali în care se dezvoltă individul. 

Defectul primar poate purta un caracter de lezare sau nedezvoltare. Deseori se observă o 
combinare (de exemplu în formele grave de oligofrenie — nedezvoltarea sistemelor corticale şi 
lezarea celor subcorticale). În cazurile când substratul patologic al procesului este necunoscut (de 
exemplu în cazurile de schizofrenie), se evidențiază nu defectul primar, ci „defectul de bază”, care 
este determinat de locul pe care îl ocupă în dereglarea generală a structurilor psihice în cazul acestei 
boli. 

Defectele secundare, după opinia lui L. S. Vîgodski, constituie obiectul de bază al 
cercetărilor psihologice în studierea anomaliilor de dezvoltare şi de corecție a indivizilor 
respectivi. Dintre defectele secundare fac parte, de exemplu, nedezvoltarea globală a vorbirii la 
copiii cu dereglări ale auzului, tulburări ale citit-scrisului la copiii cu deficiențe motorii etc. Un 
factor deosebit de important în dezvoltarea defectului secundar îl joacă factorul depravării sociale. 
Defectul cauzat de insuficienţa în comunicarereţine asimilarea şi însuşirea cunoştinţelor şi 
deprinderilor. Lipsa intervenirii la timp a acțiunilor de corecție psihologică, pedagogică şi 
logopedică conduce la dezvoltarea evidentă a defectelor secundare microsociale de delăsare 
pedagogică, de reținere în dezvoltarea intelectuală, aducând cu sine o paletă întreagă de dereglări 
ale personalităţii, dereglări ale sferei emoţionale, cauzate de insuccesele persistente (subaprecieri, 
nivel scăzut de pretenţii, timiditate, frustrări, apariţia trăsăturilor de autism etc.). 

Corecţia defectelor secundare trebuie să înceapă cât mai timpuriu. Necesitatea intervenirii 
precoce se explică prin faptul, că timpul pierdut în desfăşurarea procesului de instruire şi educație a 
copiilor din grupele cu risc social nu poate fi recuperat automat şi nu se compensează de fel la o 
vârsta mai înaintată. Corecţia mai târzie a lacunelor în cunoştinţe necesită eforturi specifice 
complexe de depăşire a defectelor secundare. 

Corecţia precoce a defectelor secundare îmbunătăţeşte prognosticul de formare a personalității 
copilului ca ființă umană utilă societăţii. 

4. Al patrulea parametru al dezontogenezei ține de perturbarea interacțiunii dintre funcții în 
procesul dezvoltării anomale a sistemului de origine (geneză). 

Independenţa temporală a funcţiilor este caracteristică etapelor de dezvoltare timpurie. 


L. S. Vîgodski, scria că până la vârsta de doi ani liniile de dezvoltare a gândirii şi vorbirii merg 

aparte; mai târziu ele se intersectează, creând o nouă formă de dezvoltare. Astfel în perioada 
timpurie de dezvoltare a vorbirii copilului se observă independenţa între dezvoltarea aspectelor 
fonetice şi de înţelegere. 

Aspectele componentelor afective şi ale închipuirilor în perioada precoce de dezvoltare a 
vorbirii copilului sunt cu mult mai pronunţate şi mai vaste decât în vorbirea adulților. 

Legăturile asociative (principiul în lanț al lui H. A. Pepuamreiin, 1966) sunt conducătoare şi 
specifice perioadei precoce de ontogeneză. 

Funcţiile psihice, structurate după tipul ierarhic, se formează în procesul activității de 
comunicare [73], datorită acestui fapt dereglările apărute „într-un segment dintr-un lanț” por fi 
compensate „prin segmentele sănătoase ale lanţului”. Cel mai mult suferă patologia dezvoltării 
legăturilor complexe dintre funcții, cum ar fi coordonarea ierarhică. De exemplu, copiii cu retard 
mintal, însuşind operațiile simple de numărare orală, în orice caz complicat se vor reîntoarce la 
numărarea concretă, pe degete. 

Savanţii A. Krecimer, 1956; G. Sheutte, 1967; R. Zazzo, 1968 au menționat că printre apariția 
asinhroniilor — disproporțiilor în dezvoltare pot fi evidenţiate: 

a. apariția retardărilor — neterminarea unor anumite perioade de dezvoltare, lipsa involutivă a 
formelor timpurii de dezvoltare. Aceasta este caracteristic pentru oligofrenii şi reținerile în 
dezvoltarea psihică. P. E. Jleguna descria copiii cu tulburări globale de vorbire, la care se observa 
păstrarea patologică îndelungată a vorbirii autonome. Dezvoltarea de mai departe a vorbirii la aceşti 
copii nu se desfăşoară în rezultatul trecerii de la vorbirea autonomă la cea obişnuită, ci în interiorul 
vorbirii autonome, în rezultatul îmbogăţirii vocabularului cu cuvinte autonome. În acest caz se 
fixează patologic unul dintre cele mai inferioare etape de dezvoltare a vorbirii, care în normă ocupă 
o perioadă neînsemnată de timp [155]. 

b. Apariția patologică accelerată a unor anumite funcții, de exemplu foarte timpuriu (până la 
un an) şi izolat dezvoltarea vorbirii la copii în caz de autism; atracţia sexuală timpurie pe fundalul 
timpuriu de dezvoltare a organelor sexuale. 

c. Combinarea apariției patologice accelerate şi a retardărilor funcţiilor psihice cu 


nedezvoltarea pronunțată a sferelor motorii şi senzoriale în caz de autism etc. 


1.2. Abordări teoretice ale procesului de dezvoltare a copiilor cu CES 
T. E Cyxapesa, 1959; JI. Kannep, 1957; B. B. JleGemunckuă, 1985, 2002; B. M. AcranoB, 
2002; HO. B. Muramse, 2002 clasifică dezontogeneza psihică, caracteristică pentru copiii cu 


probleme în dezvoltare, în felul următor: 

1) nedezvoltare, se explică prin lezarea timpurie a creierului în perioada formării celor mai 
complexe sisteme ale sale, caracterizate printr-o perioadă îndelungată de dezvoltare (din perioada 
prenatală până la perioada definitivă de dezvoltare a SNC). Ca model pot servi oligofrenii, arieraţii 
mintale — copiii cu nevoi speciale deosebite (CNSD); 

2) dezvoltare psihică reţinută, se caracterizează prin formarea încetinită a sferelor de 
cunoaştere şi emoţionale. Este cauzată de factorii genetici sau/şi de factorii somatogeni (îmbolnăviri 
somatice cronice), psihogeni (condiţii nefavorabile de educație), precum şi de insuficienţa cerebral- 
organică, mai frecvent de caracter rezidual (infecţii, intoxicații, traume ale creierului în perioada 
intrauterină şi postnatală timpurie). Se întâlneşte la copiii cu rețineri în dezvoltarea psihică de 
diferite forme — copiii cu CES; 

3) dezvoltare deteriorată, are aceeaşi etiologie, fiind cauzată preponderent de factorii 
somatogeni şi psihogeni, care intervin după primii 2-3 ani de viață, atunci când sistemele creierului 
în mare măsură sunt deja formate, iar insuficienţa lor poartă mai mult un caracter deteriorat. (Ca 
model poate servi demenţa organică.) 

4) dezvoltare insuficientă, este cauzată de tulburările grave ale unor analizatori: de văz, auz, 
motorii: de vorbire, aparatului locomotor, precum şi de factorii somatogeni. Defectul primar duce la 
dezvoltarea insuficientă a unei anumite funcţii, care la rândul ei deteriorează dezvoltarea altor 
funcţii. Se întâlneşte la copiii orbi şi slabvăzători, surzi şi hipoacuzici, cu tulburări grave de limbaj, 
tulburări ale aparatului locomotor — copiii cu CES; 

5) dezvoltare deformată, este caracteristică prin patologiile ereditare, îmbinând în sine variate 
aspecte complexe ale tipologiei nedezvoltărilor şi dezvoltărilor psihice. De exemplu autismul, 
schizofrenia la copiii de vârstă fragedă. 

6) dezvoltare discordantă, după structura sa este asemănătoare cu dezvoltarea 
deformată. Asemănarea constă în combinarea fenomenelor de retardare a unor sisteme cu 
accelerarea parţială a altor sisteme. Se deosebeşte de dezvoltarea deformată prin faptul că 
disfuncțiile apărute sunt condiționate de cauze ereditare dobândite, lezând îndeosebi sfera 
emoţional-volitivă. În cazul acestei anomalii de dezvoltare caracteristică dezontogenezei, 
limitându-se mai mult la sfera psihică a personalităţii, accentul se deplasează de la factorul 
biologic la cel social. Indivizii din această categorie se caracterizează prin reacţii neadecvare 
la excitanții mediului exterior, manifestând ca răspuns comportamente antisociale, din care 
motiv nu se pot adapta în mediul social. (Ca model pot servi psihopatiile, în primul rând cele 
constituționale, în mare măsură determinate ereditar, precum şi formarea patologică a 
personalităţii în rezultatul educaţiei incorecte). Pe fundalul acestor factori se dezvoltă diferite 


defecte ale caracterului. 

E necesar de menționat că această clasificare nu este completă, deoarece pe fundalul uneia şi 
aceleiaşi îmbolnăviri pot exista mai multe variante şi forme ale dezontogenezei psihice. De exemplu 
copiii cu deficiențe mintale pot avea şi tulburări senzoriale sau motorii [190]. 

În baza clasificării menţionate autorii N.M. Semago, N.I. Semago evidenţiază 4 blocuri 
tipologice ale dezvoltării psihice deviante: 

I — Dezvoltare insuficientă; 

II — Dezvoltare asinhronică; 

III — Dezvoltare deteriorată; 

IV — Dezvoltare deficitară. 

În fiecare din aceste blocuri, autorii introduc specificări suplimentare. De exemplu în 
I bloc, Dezvoltare insuficientă: 1. Nedezvoltare totală: a. Simplă; b. Echilibrată; c. Afectiv-instabilă; 
d. Inertă; 2. Dezvoltare reţinută; 3. Dezvoltare parțială. 

În clinică, nedezvoltarea psihică este tratată ca sindrom al retardării totale. Model tipic 
pentru retardările totale sunt arierațiile / înapoierile / deficienţele mintale, coeficient intelectual: 
69-50 (F-70 — înapoiere mintală uşoară — debilitate); Q. I. — 49-35 (F-71) — înapoiere mintală 
moderată — imbecilitate; Q. I. 34-20 (F—72) — înapoiere mintală gravă; Q.I. mai jos de 20 (F-73) — 
înapoiere mintală severă; Alte forme de înapoieri mintale (F-78), când Q.I. nu poate fi determinat 
precis din cauza că înapoierea mintală este însoţită şi de alte forme ale nedezvoltării: analizatorilor 
de văz, auz, motori...; (F-79) — înapoiere mintală neprecizată. Aceste categorii de copii alcătuiesc 
grupa de copii cu nevoi speciale deosebite (CNSD), urmând o instituţie specială de învățământ, 
care-i oferă posibilitatea de a se integra mai adecvat în mediul social. 

O formulă alternativă care face parte din semiologia cu „cerințe speciale” este sintagmă a 
cărei sferă semantică este adeseori mai extinsă, incluzând pe lângă copiii cu tulburări de învăţare şi 
copiii cu deficienţe psihice / mintale, senzoriale (de văz, auz), cu deficienţe motorii, cu tulburări 
grave de vorbire, cu tulburări comportamentale, copiii delincvenți, copii din medii sociale şi familii 
defavorizate, sau uneori din anumite grupuri etnice, coeficientul intelectual (Q. I.) al cărora e mai sus 
de 69, adică se află la limita dintre anormatitate şi normalitate sau care au unele probleme mai lejere 
în dezvoltarea ontogenetică [141]. 

În accepțiunea UNESCO, 1995, categoria copiilor cu CES cuprinde: a. tulburări emoţionale şi 
de comportament; b. tulburări / dificultăți de învăţare; c. tulburări de limbaj; tulburări auditive; d. 
tulburări vizuale; e. tulburări fizice / motorii; f. întârzieri/deficiențe mintale. În viziunea literaturii 
de specialitate, stimularea procesului de învăţare presupune utilizarea unui sistem complex de 


modalităţi de acțiune socio-educațional. 

În această accepţiune nu se face o specificaţie dintre retardările mintale simple şi retardările 
totale, deşi modelul de învățământ de tip cascadă din SUA acceptă instruirea categoriilor de copii cu 
retardări totale în sisteme speciale de învăţământ. 

Ținând cont de cauzele biologice şi fiziologice, psihologice, sociale, ambientale şi de cele 
necunoscute, savanții defectologi ruşi (T. E. Cyxapea, JI. Kannep, HeGrrmununa, B. B. KoBansoB, 
A. E. Jlnuxo, B. B. JleGenuncruii, B. M. AcranoB, KO. B. Makame) clasifică copiii cu probleme în 
dezvoltare în mai multe categorii (vezi clasificările menționate anterior) dintre care numai 
retardările totale, caracterizate prin tulburări polimorfe (copiii cu CNSD), au o tendinţă de a fi 
segregaţi / instituționalizați într-un sistem special de învățământ, prin intermediul căruia li se oferă 
posibilitatea integrării adecvate în mediul social (B. II. Kamenko, ®. E. Pay, A. JI. JIypua, 
P. M. Bockuc, M. Ilegsnep, T. Bumacoga, B. JlroGoBcruă, JI. M. Illununema, E. C HBanos, 
JI. A. [lanunoBa, H. JI. CmupnoBa), celelalte categorii de copii cu probleme în dezvoltare, alcătuind 
grupa CES, pot fi integrați în sisteme generale de învățământ [205, 217]. 

Autorii români (C. Păunescu, I. Muşu, V. Preda, D. V. Popovici, Gh. Radu, Emil Verza) 
plasează de mai multe ori copiii cu probleme în dezvoltare în categoria de copii cu CES, copii care 
au nevoie de: condiții de stimulare şi sprijin a dezvoltării de la cele mai timpurii perioade cu 
educației; protecție specială — programe individualizate de intervenţie; integrare şcolară şi socială; 
educaţie incluzivă; socializare. 

Actualmente noţiunea de „Cerinţe educative speciale” în opinia autorilor români (E. Vrăşmaş, 
C. Stănică, E. Verza, E. Păun, T. Vrăjmaş, Alois Ghergut, C. Neamţu, T. Cosma, M. Farkas) este 
interpretată ca unitate în dezvoltarea copilului: în ritmul de dezvoltare; în stilul unic de adaptare, de 
învăţare; în nivelul individual de dezvoltare fizică şi psihică cu caracteristici biologice, fizice, 
psihice şi sociale specifice. 

În corespundere cu opinia savanților români (Alois Ghergut, C. Neamţu, T. Cosma, 
M. Farkas), termenul de cerințe educative speciale — CES (special educaţional needs) se referă la 
cerințele în plan educativ ale unor categorii de copii, cerinţe consecutive unor disfuncţii sau 
deficiențe de natură intelectuală, senzorială, psihomotrică, fiziologică etc. sau ca urmare a unor 
condiţii psiho-afective, socio-economice sau de altă natură (cum ar fi absenţa mediului familial, 
condiţii de viață precare, anumite particularități ale personalității copilului etc.) care plasează elevul 
într-o stare de dificultate în raport cu cei din jur. Această stare nu-i permite o existență sau o 
valorificare în condiții normale a potențialului intelectual şi atitudinal de care acesta dispune şi 
induce un sentiment de inferioritate ce accentuează condiţia sa de persoană cu cerințe speciale. În 


consecință, activităţile educative şcolare şi/sau extraşcolare reclamă noi modalități de proiectare şi 

de desfăşurare a lor în relaţie directă cu posibilitățile reale ale elevilor, astfel încât să poată veni în 
întâmpinarea cerinţelor pe care elevii respectivi le resimt în raport cu actul educaţional (acest proces 
presupune, pe lângă continuitate, sistematizare, coerenţă, rigoare şi accesibilizare a conţinuturilor, 
un anumit grad de înțelegere, conştientizare, participare, interiorizare şi evoluţie în planul 
cunoaşterii din partea elevilor). Astfel spus, cerințele educative speciale solicită abordarea actului 
educaţional de pe poziţia capacităţii elevului deficient sau aflat în dificultate de a înţelege şi 
valorifica conţinutul învăţării şi nu de pe poziția profesorului sau educatorului care desfăşoară 
activitatea instructiv-educativă în condiţiile unei clase omogene sau pseudo-omogene de elevi. 
Termenul de cerinţe educative speciale este utilizat mai cu seamă în domeniul psihopedagogiei 
speciale unde semnifică necesitatea unor abordări diferenţiale şi specializate a educaţiei copiilor cu 
deficienţe, a celor cu afecțiuni neuropsihice, neurofiziologice sau somatice etc. [3]. 

Socializarea şcolară a acestor copii incită înfăptuirea corecției psiho-pedagogice, medicale şi 
sociale cu intervenţia personalului didactic specializat, capabilă să intervină în complex cu activități 
de corecție în procesul de învăţare, cât şi a specialiştilor (psihologi, logopezi, defectologi, asistenţi 
sociali) . 

Utilizarea conceptului cerințe educative speciale se referă la adaptarea, completarea şi 
flexibilitatea educaţiei pentru anumiţi copii în vederea egalizării şanselor de participare la educaţie 
în medii de învăţare obişnuite. 

Copilul cu CES are nevoie de: 
- condiții de stimulare şi sprijin a dezvoltării din cele mai timpurii perioade; 
- adaptarea curriculumului la posibilitățile individuale; 
- flexibilitate didactică — individualizarea educaţiei; 
- protecție specială — programe individualizate de intervenţie; 
- integrare şcolară şi socială. 

O asemenea manieră de înțelegere este mai aproape de idealul şcolii viitorului, care se doreşte 
un serviciu capabil să se adapteze el însuşi varietăţii de cereri educative exprimate de copilul cu 
CES. 

D. Gînu în monografia „Copii cu cerinţe educative speciale” relevă că „..cerinţele educative 
speciale se axează pe particularităţile individuale de dezvoltare, de învăţare, de relație cu mediul şi 
necesită o evaluare şi o abordare personalizată a necesităţilor copilului [48]. 

Cerinţele educative speciale, actualmente, sunt interpretate ca unitate în dezvoltarea 
copilului: în ritmul de dezvoltare; în stilul unic de adaptare, de învăţare, de integrare; în nivelul 
individual de dezvoltare fizică şi psihică cu caracteristici biologice, fizice, psihice şi sociale 


specifice [172]. 

E. Verza, C. Păunescu, G. Radu, A. Racu, D. Gînu, N. Malofeev folosesc şi o formulă 
alternativă cerințelor speciale şi anume „nevoi speciale”. Semantica acestui termen este mai extinsă 
incluzând pe lângă copiii cu deficienţe sau cu tulburări de învăţare şi copiii din medii sociale şi 
familii defavorabile, copiii delincvenți sau uneori copiii din anumite grupuri etnice, care pot avea şi 
handicap mintal lejer. 

Conceptul cerințe educative speciale a fost preluat şi de noi, având o apropiere directă de 
integrare şi incluziune. 

Pe parcursul lucrării s-a utilizat termenul cerinţe educative speciale (CES). Utilizarea în 
continuare a altor termeni se va face numai cu accepţia echivalentă „cerinţelor educative speciale”. 

În procesul analizei literaturii am stabilit că conceptele de recuperare, reabilitare, abilitare sunt 
pe larg folosite ca etape ale integrării. Reabilitarea (tradusă mai mult sau mai puţin exact în limba 
română prin recuperare) se referă la un proces destinat să dea posibilitatea copiilor cu CES să 
ajungă (şi să se mențină) la niveluri funcționale fizice, psihice şi /sau sociale corespunzătoare, 
furnizând acestora instrumentele cu ajutorul cărora îşi pot schimba viaţa în direcția obţinerii unui 
grad mai mare de independenţă. 

Există tendinţa în unele ţări (cele scandinave mai ales) de a utiliza în cuplu noțiunile de 
abilitare-reabilitare, prima referindu-se tocmai la acele funcţii care nu mai pot fi recuperate. În 
schimb, prin mecanismele de compensare se pot forma abilități, capacități bazale pentru integrarea 
socială şi profesională a persoanei cu deficienţe, ceea ce constituie în esență abilitatea sau 


instrumentarea persoanei acesteia. 


1.3. Raportul dintre procesele de socializare, integrare, normalizare, incluziune 


Teoria pedagogică contemporană tinde să se îndepărteze de termenii care pot eticheta copii cu 
diverse probleme de dezvoltare şi/sau învăţare. Accentul se pune pe cerinţele educative individuale 
ale copilului care are o problemă de învăţare /dezvoltare, utilizându-se termeni de circulație 
internațională care semnifică calitatea de ființă umană: copil cu deficiență, şi/sau incapacitate 
(T. Vlasova, 1967; V. Lubovski, 1989; M. Pevzner, 1979; A. Gozova, 1984; 
L. Vîgodski, 1965; N.Malofeev, 1996; N. Bucun, 1986; L. Şipiţina, 2000 ş. a.). 

În contextul celor expuse educaţia integrată poate fi definită: 

A. Socializare — proces social fundamental care presupune acomodarea, adică soluţionarea 
conflictelor existente între diferite aspirații şi atitudini comportamentale, între indivizi, grupuri, 


clase. 

Termenul de integrare socială este relativ recent şi ca orice termen recent este folosit în 
sensuri diferite. Deseori termenul de adaptare echivalează cu termenul de integrare. 

J. Piaget, plecând de la termenul primar existent în biologie, defineşte adaptarea organică ca: 
a) interpenetrația între o oarecare parte a corpului viu şi a unui sector din mediul exterior sau 
b) când organismul se transformă în funcție de mediu şi când această variaţie are ca efect o mărire a 
schimburilor între mediu şi condițiile favorabile conversiunii sale. 

J. Piaget depăşeşte, introducând termenul în psihologie, limitele biologice şi adaugă o altă 
treaptă de adaptare care este adaptarea mintală sau intelectuală, definită ca „schimburi mediate între 
subiect şi obiect efectuându-se la distanțe spaţio-temporale totdeauna mai mari şi după traiecte 
totdeauna mai complexe” sau ca „o punere în echilibru progresiv între un mecanism asimilator şi o 
acomodare complement”. Făcând un pas în profunzimea fenomenului, J. Piaget defineşte adaptarea 
ca proces în felul următor: „ca o trecere de la un echilibru mai puțin stabil la un echilibru mai stabil 
între organism şi mediu”. Este uşor de observat că introducerea conceptului de echilibru între 
organism şi mediu creează premisele psihologice necesare extinderii termenului de adaptare ca 
proces până la nivelul reglărilor reciproce dintre personalitate şi societate, ceea ce ne îndreptățește 
să vorbim de faptul că în fond prin alăturarea termenului de asimilare termenului de adaptare, 
J. Piaget contrează însuşi conținutul noțiunii de integrare [84, 85]. 

Schimbul care conduce nu doar la un echilibru dinamic, ci la o acţiune reciprocă de 
transformare se pretează mai degrabă la cuprinderea sub conceptul de integrare socială. 

W.S. Landecker (1951), T. Pearson (1965), T. Sorokin (1966) definesc într-o formulă comună 
şi cu puţine deosebiri integrarea socială ca fiind procesul prin care un individ asimilează („face să 
devină ale sale”) normele culturale într-o societate sau într-un grup. Ea poate fi înțeleasă de 
asemenea ca asamblarea într-o totalitate a elementelor unui sistem social şi trăirea lor ca atare de 
către individ. 

W.S. Landecker distinge patru tipuri de integrare: culturală, normativă, comunicativă şi 
funcțională [65]. 

T. Sorokin distinge doua tipuri de integrare: cauzal-funcționale şi logic-semnificative. Primele 
elemente din definiția autorilor citați se bazează pe asimilare, definită ca proces de interiorizare. A 
doua parte a definiţiei care subliniază procesul de asamblare a personalităţii într-un sistem social şi 
adeziunea afectivă vitală la elementele acestui sistem ni se pare a desemna cu multă exactitudine 
procesul de integrare socială [110]. 

Procesul integrării constituie o acțiune complexă care pe baza anumitor funcții şi anumitor 
strategii generează o fuziune esenţială între elementele sistemului personalității şi elementele 


sistemului social, determinând o dinamică de dezvoltare şi de progres simultan şi reciproc. Procesul 

de integrare socială este bipolar. Contextul social, grupul social, în care apare un individ la un 
moment dat cunoaşte o saturație de valori morale, spirituale, culturale, economice etc. Această 
configurație extrem de variată captează individul, persoana în câmpul de forţe al ei şi determină o 
deschidere, o receptivitate a individului către valori, exercită prin intermediul unor factori purtători 
de valori cum sunt instituţiile (familia, şcoala etc.), mass-media şi în genere toată construcția 
superioară a societăţii în care s-au depozitat formulele valorice izvorâte din „miracol” ale creaţiei 
umane. Deci, inserția într-un câmp de forțe valoric a individului generează datorită impactului 
valorilor asupra cunoaşterii o mişcare către valori. Personalitatea copilului se dezvoltă printr-o 
treaptă de recepție, asimilare şi organizarea a valorilor, a normelor existente în societate în jurul eu- 
lui său. Prima parte a procesului de integrare, poate cea mai importantă şi definitorie pentru 
personalitatea umană interogatorie, este perioada în care personalitatea se formează, se modelează 
pe baza constelației axiologice pe care societatea i-o pune la dispoziţie. Copilul învață să se 
integreze cucerind pas cu pas lumea complicată şi miraculoasă a valorilor umane, sociale, în timp ce 
fiecare pas îl transformă într-o personalitate şi mai complexă şi mai cuprinzătoare şi mai ales într-o 
personalitate cu grad mai mare de adecvare faţă de realitatea valorică. 

În timp ce structura valorilor acționează asupra formării personalității, personalitatea 
acționează asupra formării structurii valorilor. Acest proces de comunicare activă defineşte 
dinamica procesului de integrare socială. 

UNESCO discută la general integrarea ca „ansamblu de măsuri care se aplică diverselor 
categorii de populație şi urmăreşte înlăturarea segregării sub toate formele” [119]. 

Cercetările UNICEF menționează că pe parcursul dezvoltării procesului de integrare s-a 
dezvoltat şi noțiunea mereu folosită în literatura de specialitate. Integrarea presupune transferul 
dintr-un mediu mai mult sau mai puţin separat (segregat) într-un mediu obişnuit (sau cât mai 
apropiat de acesta). 

T. Vrăşmaş, 1996; I. Muşu stabilesc că integrarea socială nu poate fi separată de cea şcolară, 
ea nu este doar post-şcolară ci se construieşte treptat, pe măsura devenirii copilului prin educaţie, ca 
adult, „fiinţa socială” [72]. 

N. Malofeev, L. Şipiţina, V. Bondari, A. Racu, D. Popovici şi alţii au stabilit, că integrarea în 
comunitate presupune acceptarea şi participarea copilului la diversele forme de viață comunitară, cu 
asumarea de roluri şi stabilirea de relaţii sociale — spontane sau cu caracter permanent — în grupul 
/microgrupul social în care trăieşte [218]. 

În materialele UNICEF sunt prezentate mai multe definiţii ale termenului de integrare. 
„Deseori întâlnim termenul integrare limitată la anumite instituţii, de tipul „comprehensive 


schools” din sistemul scandinav sau anglo-saxon. 

În literatura şi practica de specialitate (N. Bucun, N. Malofeev, L. Şipiţina, A. Racu, 
D. Popovici, E. Verza) sunt cunoscute patru niveluri ale integrării. 

N. Malofeev, L. Şipiţina (2001), P. Daunt, T. Vrăşmaş, I. Muşu (1996) propun următoarele 
niveluri: 

- integrarea fizică — sau nivelul incipient al integrării — se referă la prezenţa copiilor cu 
deficienţe alături de ceilalți şi reducerea distanței fizice dintre copii; 

- integrarea funcțională (sau pedagogică) semnifică participarea la un proces comun de 
învăţare, în condiţii în care şi copilul cu CES asimilează anumite cunoştinţe, îşi formează abilități, 
alături de copii obişnuiţi; 

- integrarea socială are în vedere şi aceste aspecte legate de includerea copilului cu CES în 
toate activitățile comune din viața şcolii, atât la cele propriu-zise de învăţare cât şi la activitățile 
comune din pauze, de joc, alte activităţi cotidiene din viaţa şcolii; 

- integrarea societală apare atunci când copilul integrat dobândeşte sentimentul de apartenență 
şi participare deplină la comunitate, cu asumarea de roluri. 

Educaţia prin integrare devine una dintre cele mai stringente probleme medico-sociale şi 
psihopedagogice aflată în obiectivele specialiştilor. Mai ales acum, când o mare parte dintre copiii 
cu CES nu sunt încadrați în instituțiile specializate. Aceşti copii rămân în afara atenţiei 
specialiştilor, şi, fiind limitați în contactul cu mediul, depind doar de familie, care adesea nu este 


nici ea pregătită să-i acorde copilului sprijinul necesar şi adecvat”. 


Majoritatea cercetărilor reprezintă integrarea ca o relaţie, o integrațiune dinamică între 
sistemul care se integrează şi sistemul care integrează. In funcție de caracterul activ al sistemului 
care se integrează şi de capacitatea de răspuns a mediului care integrează se disting mai multe faze 


ale procesului de integrare: 


- acomodarea constând în formarea reciprocă asupra obiectivelor şi caracteristicilor, 
activitatea modelelor integrative care să-i permită celui venit învățarea rolului ce decurge din 
poziţia pe care o ocupă în sistemul în care se integrează; 

- adaptarea — faza în care relaţiile multiple ce se stabilesc fac ca sistemul care se integrează să 
capete cunoştinţele şi deprinderile necesare rezolvării situaţiilor impuse de mediu şi să răspundă 
pozitiv cerinţelor acestuia; 

- participarea care constă în asumarea rolurilor şi promovarea iniţiativelor personale; 

- integrarea propriu-zisă care presupune transformarea integrantului în element funcțional, în 


subsistem integrat al organizaţiei respective. 

B. Educaţie integrată — proces ce se referă în esență la integrarea în structurile 
învățământului general a copiilor cu CES (copii cu deficiențe senzoriale, fizice, intelectuale, de 
limbaj,  defavorizaţi socio-economic şi cultural, copii cu tulburări psiho-afective şi 
comportamentale, copii orfani, copii infectați cu virusul HIV etc.) pentru a oferi un climat favorabil 
dezvoltării armonioase şi cât mai echilibrate acestor categorii de copii. 

Autorul Alois Gherguţ subliniază că educaţia integrată a copiilor cu CES urmăreşte 
dezvoltarea la aceştia a unor capacităţi fizice şi psihice care să-i apropie cât mai mult de copiii 
normali, a implementării unor programe cu caracter corectiv-recuperator, stimularea potenţialului 
restant, ce permite dezvoltarea compensatorie a unor funcții menite să le suplinească pe cele 
deficitare, crearea climatului afectiv în vederea formării motivației pentru activitate, în general şi 
pentru învăţare, în special asigurarea unui progres continuu în achiziția comunicării şi a cogniţiei, 
formarea unor abilităţi de socializare şi relaționare cu cei din jur, formare de deprinderi cu caracter 
profesional şi de exercitare a unor activități cotidiene, dezvoltarea comportamentelor adaptative şi a 
însuşirilor pozitive ale personalităţii, care să faciliteze normalizarea deplină. 

Cercetătorul sus numit demonstrează că copilul nu poate răspunde în mod eficient cerinţelor 
specifice comunității normalilor şi dacă eşecurile se repetă pe perioade lungi de timp, el se poate 
deforma şi chiar regresa în plan psihic, soluţii de prevenire a acestor eşecuri, ce se concentrează în 
pregătirea suplimentară a copilului cu CES pentru integrare şi pe parcursul integrării. Fiecare copil 
cu CES trebuie să beneficieze de un program adecvat şi adaptat de recuperare, care să dezvolte 
maximal potenţialul fizic şi psihic pe care îl are. Când deficienţa copilului este gravă (profund) sau 
când acelaşi copil prezintă deficienţe asociate, aceste dificultăți ale integrării sporesc, dar marea 
majoritate a copiilor cu CES prezintă forme uşoare sau lejere, ceea ce le permite o adaptare, relativ 
bună, la comunitatea copiilor normali, mai cu seamă atunci când se îndeplinesc condițiile enumerate 
mai sus. 

Integrarea urmăreşte, pe de o parte, valorificarea la maximum a disponibilităţilor subiectului 
deficient, dar, pe de altă parte, antrenarea în mod compensatoriu a palierelor psiho-fizice care nu 
sunt afectate în aşa fel încât să preia activitatea funcțiilor deficitare şi să permită însuşirea de 
abilităţi care să înlesnească integrarea eficientă în comunitatea normală. Paralel, prin integrare, se 
realizează şi o pregătire psihologică a subiectului, care să contribuie la crearea unor stări efectiv- 
emoționale corespunzătoare, în care confortul psihic este menţinut de satisfacțiile în raport cu 
activitățile desfăşurate. 

Raportul relației socializare, integrare, incluziune are în vedere implicațiile practice şi 
teoretice ce privesc evoluția sistemului de organizare a educaţiei speciale şi a pregătirii copiilor 


pentru integrarea şi incluziunea în activitățile profesionale şi în colectivitățile sociale. Aceasta 

presupune elaborarea unor metodologii şi terapii recuperative care să ţină seama de potenţialul 
psihic şi de perspectiva încadrării socio-profesionale. Din această perspectivă a rezultat ideea de 
integrare ce s-a constituit ca parte componentă pentru demersul fundamental al recuperării, 
reabilitării şi educaţiei în vederea asigurării incluziunii socio-profesionale cât mai apropiată de cea a 
normalilor. 

K. Grunewald, 1991; T. Lambert, 1986; E. Verza, 1992; D. Popovici, 1997; R. Lafon, 1963; 
N. Bucun, 1986; N. Malofeev, 1996 văd acest raport susținut de programe naţionale, de noi modele 
de integrare, de normative şi standarde caracteristice țării, de legislații interne elaborate în baza 
actelor internaționale etc. 

Raportul acestor procese este pozitiv atunci când este bine determinată strategia de dezvoltare 
a lor (Materialele UNICEF, 1996). 

C. Educaţie incluzivă — având la bază principiul dreptului egal la educație pentru toți, 
indiferent de mediul social sau cultural din care provin, religie, etnie, limba vorbită sau condiţiile 
economice în care trăiesc. Practic aria semantică a conceptului de educaţie incluzivă înglobează 
aproape în totalitate aria semantică a conceptului de educație integrată (T. Vrăşmaş, E. Vrăşmaş, 
2002). 

Conceptul educaţie integrată /incluzivă oferă posibilitatea de a ieşi din cadrul restrâns al unor 
valori contextuale la cel universal acceptabil unde toți suntem ființe umane şi toți avem dreptul la 
educaţie şi dezvoltare pe măsura potenţialului individual. Acest concept este o stimulare la 
schimbarea atitudinilor şi mentalităților, precum şi a politicilor de excludere şi segregare a copiilor 
percepuți de şcoală şi comunitate ca diferiți de alții. 

Sunt stabilite principiile educaţiei incluzive şi anume: 

- valorificarea tuturor diferenţelor copiilor; 

- flexibilitatea în activitatea didactică; 

- cooperarea şi comunicarea între factorii implicați în procesul de educație a copilului; 

- parteneriatul în procesul de dezvoltare a potențialului copilului, în procesul de îmbunătăţire 
a instituţiei, de explorare a resurselor umane; 

- managementul educaţional participativ. 

Conceptul educaţiei incluzive integrate a copiilor cu CES este o modalitate eficientă de 
atingere a obiectivelor Educaţiei pentru toţi, deoarece: 

- reduce distanţa dintre copilul cu cerinţele educative speciale şi mediul familial; 

- aduce vizibilitate grupurilor comunitare; 

- presupune cooperare, colaborare, comunicare şi învăţare împreună cu toți copiii; 


- motivează copiii la găsirea soluţiilor de trai în comun; 

- evidențiază problemele sociale comunitare; 

- dezvoltă parteneriatul şi dialogul între copii, părinți, specialişti etc.; 

- oferă posibilitatea de a împărtăşi celorlalți experienţele personale. 

Conceptul educației incluzive prevede un şir de modalităţi eficiente de abordare a copilului în 
şcoala pentru toți. 

Acest concept a devenit o strategie generală de educaţie a copiilor cu CES care acordă valoare 
egală fiecărui copil în corespundere cu particularitățile sale de învăţare şi de dezvoltare. 

Educația incluzivă /integrată vine să răspundă cerinţelor educative speciale ale copiilor prin 
individualizarea educaţiei, prin asigurarea accesului la educație pentru toţi copiii din perspectiva 
drepturilor copilului. Analiza literaturii ne-a demonstrat folosirea pe larg a diferitor termeni şi 
concepte în activitatea cu copii cu CES. Însă cel mai frecvent folosit în practică includerii /integrării 
este termenul copii cu cerințe educative speciale (CES.). 

Scopul oricărei societăți este de a-şi menţine echilibrul, ordinea socială şi normativă. Acest 
deziderat se poate atinge prin funcționarea optimă a elementelor structurii sociale a grupurilor, 
colectivităților şi instituțiilor şi prin integrarea armonioasă a indivizilor în diversele sfere ale 
societăţii. Pentru realizarea acestor scopuri funcționale, societatea şi-a creat şi perfecționat 
mecanisme specifice de socializare şi integrare socială. 

D. Dezinstituţionalizare (deinstitutionalization) — acest termen apărut ca o consecință directă 
a aplicării educației integrate sau ca ultim scop al politicii de mainstreaming (sinonim termenului de 
integrare şcolară) se referă la renunțarea totală sau parțială a educării copiilor cu deficienţe în şcoli 
speciale. Problema renunțării la şcolile speciale şi la programul specific acestor şcoli a dat naştere la 
numeroase controverse sau reacţii de dezaprobare care, în unele locuri, nu şi-au găsit încă o 
rezolvare acceptată de toate părțile implicate în educația copiilor cu CES. Cauzele care contribuie la 
menţinerea modelului instituțional tradițional sunt multiple: lipsa de pregătire a personalului 
didactic şi de conducere din sistemul învățământului general privind educaţia copiilor cu CES; 
părinţii copiilor cu CES care nu înțeleg scopul educației integrate şi modul de activitate cu elevii în 
condițiile integrării; absența resurselor economice pentru a susține educația integrată; necesitatea 
păstrării modelului tradițional de educaţie specială pentru anumite categorii de copii cu CES aflați 
în situații excepționale. 

O soluție adoptată în multe ţări privind problema dezinstituționalizării are la bază 
transformarea şcolilor speciale în centre de resurse pentru terapia, compensarea şi recuperarea prin 
activități instructiv-educative a copiilor cu CES. Astfel spus, în şcoala de masă urmează să se 
desfăşoare activitățile educative formale după un program diferențiat/individualizat, iar în aceste 


centre să se desfăşoare activităţi extraşcolare care, pe de o parte, să continue şi să diversifice 

experiențele de învăţare întâlnite la programul din şcoală şi, pe de altă parte, să includă un program 
terapeutic şi recuperator în funcție de deficienţa copilului, unde să se valorifice şi cunoştinţele sau 
competențele achiziționate la activitățile din şcoală, unde să se poată aplica programe de recuperare, 
profesionalizare şi integrare eficiente şi în care activităţile să fie susținute de echipe mixte de 
specialişti în domeniul socio-pedagogic şi/sau medical. 

E. Integrare şcolară — proces de includere în şcolile de masă/clase obişnuite, la activităţile 
educative formale şi nonformale, a copiilor considerați ca având cerințe educative speciale. 
Considerând şcoala ca principala instanță de socializare a copilului (familia fiind considerată prima 
instanță de socializare), integrarea şcolară reprezintă o particularizare a procesului de integrare 
socială a acestei categorii de copii, proces care are o importanță fundamentală în facilitarea 
integrării ulterioare în viaţa comunitară prin formarea unor conduite şi atitudini, a unor aptitudini şi 
capacităţi favorabile acestui proces. În plus, integrarea şcolară a copiilor cu CES permite, sub 
îndrumarea atentă a cadrelor didactice, perceperea şi înţelegerea corectă de către elevii normali a 
problematicii şi potențialului de relaționare şi participare la viaţa comunitară a semenilor lor care, 
din motive independente de voinţa lor, au nevoie de o abordare diferențiată a procesului de instruire 
şi educaţie din şcoală şi de anumite facilități pentru accesul şi participarea lor la serviciile oferite în 
cadrul comunităţii. 

F. Şcoală incluzivă — instituţie şcolară din învățământul public general unde au acces toți 
copiii unei comunități, indiferent de mediul de proveninţă, în care sunt integrați într-o formă sau 
alta şi copiii cu CES, unde programul activităților didactice are la bază un curriculum specific 
(individualizat şi adaptat) şi unde participarea personalului didactic la activitățile educative din 
clasă se bazează pe un parteneriat activ de profesori, profesori de sprijin/suport, specialişti în 
educaţie specială şi părinţi. În literatura de specialitate se vorbeşte şi despre clase incluzive (de 
regulă câte 2—4 copii cu CES) 

G. Mainstreaming — termen anglo-saxon sinonim celui de integrare şcolară, accentuează mai 
ales elementele care privesc politicile educaţionale, deciziile şi măsurile la nivel național şi local 
care favorizează integrarea/includerea copiilor cu CES, asigurându-se astfel dreptul fiecărei 
persoane la o educaţie normală şi integrare în comunitatea din care face parte, fără să fie discriminat 
pe criterii segregaționiste. De asemenea, prin mainstreaming se doreşte o schimbare de atitudine a 
membrilor comunității față de problematica şi posibilitățile de implicare activă şi efectivă în viața 
comunității a persoanelor cu CES, renunţarea la prejudecățile şi stereotipurile care consideră aceste 
persoane ca fiind total dependente de cei din jur (incapabile să efectueze activități şi /sau servicii 
utile comunității) şi cultivarea principiului normalității care valorizează în percepția membrilor 


comunității realizările/reuşitele sociale şi profesionale ale acestei categorii de persoane, precum şi 

faptul că ele nu trebuie privite sau tratate ca ființe inferioare ci, dimpotrivă, ca persoane 


normale [3]. 


1.4. Principiile educaţiei integrate 

Principiul socializării reprezintă procesul de transmitere şi însuşire a unui set de modele 
culturale şi normative, de cunoştinţe şi atitudini prin care indivizii dobândesc cunoaşterea 
comportamentelor socialmente dezirabile, îşi formează deprinderi şi dispoziţii care-i fac apți să 
acționeze ca membri ai societăţii şi grupului social. 

Sociologul J. Szczepanski (1963) definea socializarea drept acea parte a influenţei mediului, 
care determină individul să participe la viață socială, îl învaţă să înțeleagă cultura, îl face capabil să 
îndeplinească anumite roluri sociale. 

Fiind un proces complex care cuprinde educaţia fără să se rezume la ea, socializarea se 
manifestă pe tot parcursul vieţii individului implicând forme şi mijloace specifice de realizare. Cele 
mai semnificative aspecte pe care le cuprind sunt: 

1. socializarea formează educația, stăpânirea instinctelor şi nevoilor, satisfacerea lor într-un 
mod prevăzut de societatea respectivă; 

2. socializarea insuflă aspirații şi năzuinţe în vederea obţinerii unor lucruri sau calităţi, a unui 
prestigiu; 

3. socializarea permite transmiterea unor cunoştinţe şi posibilitatea satisfacerii unor roluri; 

4. socializarea asigură o calificare profesională şi alte calități necesare în viață. 

Socializarea primară are un rol primordial în formarea personalității pentru şi într-o anumită 
cultură. Socializarea primară începe din primele săptămâni de viață ale copilului şi îşi pune 
amprenta, generând personalitatea de bază, caracteristica unei arii culturale determinate. În cadrul 
acestui tip de socializare, părinţii sunt principalii transmiţători de cultură. Socializarea secundară se 
realizează în cadrul instituţiilor specializate (şcoală, armată) prin transmiterea de cunoştinţe şi 
formarea de deprinderi, atitudini, convingeri. Reprezentând un proces care conduce la un anumit tip 
de conformitate a persoanei cu solicitările şi aşteptările grupului sau organizaţiei, socializarea poate 
să aibă o direcție conformă cu cerinţele, valorile şi normele socialmente admise şi dezirabile 
(socializarea pozitivă) sau o direcție contrară, deseori marginală în raport cu cerințele unor grupuri 
periferice sau subculturi (socializare negativă). 

Procesul de socializare desfăşurat pe întreaga durată de viaţă a individului oferă acestuia şansa 


formării sale sociale, dobândirii echilibrului emoţional, menţinerii integrităţii personalității. 

Unul din efectele procesului socializării, exercitării rolurilor de către indivizi în conformitate 
cu aşteptările grupului, participării la viața socială este integrarea socială. 

După cum menţine Doru Vlad Popovici (1996, 1999), normalizarea, ca acţiune, are originea în 
țările scandinave, unde s-a încercat pentru prima dată integrarea deficienţilor mintali în comunitate. 

Principiul normalizării se referă la necesitatea asigurării condiţiilor unei vieți normale 
pentru persoanele cu CES, în aşa fel încât acestea să trăiască conform standardelor după care trăiesc 
majoritatea membrilor comunităţii. Conceptul normalizării a apărut sub influența cercetărilor 
efectuate de către specialiştii din ţările scandinave la începutul anilor 1970. Normalizarea se 
bazează pe formula şcolii active — learning by doing (a învăţa făcând tu însuţi) şi consideră 
dobândirea competenţei sociale ca fiind cel mai important scop al demersului educativ cu copiii cu 
CES (Clarcke şi Clarcke, 1974). 

„...B. Nirje definea normalizarea, încă în 1969, ca reprezentând „procesul prin care se asigură 
accesul la tiparele existențiale şi la condițiile de viață cotidiană, pe cât mai apropiat posibil de 
caracteristicile vieții obişnuite, pentru toate categoriile de persoane”. Cercetătorul suedez defineşte 
sintagma „condiții normale de viață” ca fiind constituită dintr-o succesiune de 4 ritmuri 
fundamentale ale existenţei: 

- ritmul normal zilnic, care include repartiția duratei muncii, a odihnei şi distracțiilor, 
începând de la trezire şi terminând la culcare; 

- ritmul normal al unei săptămâni, determinat de relația judicioasă ce trebuie instaurată între 
zilele lucrătoare şi cele de odihnă de la sfârşitul săptămânii; 

- ritmul normal anual al omului, care este concretizat prin succesiunea regulată a perioadelor 
de repaus (sărbători şi vacanțe) şi a perioadelor de lucru; 

- ritmul existenţial de dezvoltare a vieţii, care se referă la stadiile de tinerețe, adult şi 
bătrâneţe. Imaginea acestui proces se completează prin includerea a încă două componente, care ţin 
de individ şi relațiile sale sociale: dreptul de trăi într-o lume a ambelor genuri; asigurarea 
respectului pentru integrarea persoanei, inclusiv dreptul de a duce o viaţă liberă, determină 
schimbări pozitive la nivelul deprinderilor, capacităţilor şi comportamentelor. Aceasta se poate 
realiza datorită faptului că traiul în condiţii obişnuite de viață reprezintă, prin factorii săi stimulativi, 
un catalizator al dezvoltării comportamentului individual. În viziunea scandinavă, normalizarea 
înseamnă realizarea accesului la viața obişnuită pentru toţi, în funcție de originea şi profunzimea 
deficienței în care se încadrează, de nevoile pe care le manifestă şi modul lor de rezolvare, precum 
şi de competența socială pe care o pot atinge. 

Normalizarea, din punct de vedere teoretic, nu se referă numai la asigurarea unei existențe 


„total independente”. Există niveluri diferite de realizare a acţiunii de normalizare. Aceasta se 

traduce prin cerința acordării unui sprijin diferențiat, în funcţie de nevoile şi tipul de deprinderi şi 
capacități, pe care-l posedă fiecare persoană în parte” (materialele rapoartelor UNICEF). 

B. Nirje şi B. Perin (1985) susțin că principiul normalizării poate fi aplicat pentru 
îmbunătăţirea condiţiilor şi programelor ce se acordă într-o instituţie. 

Este necesar ca punctele de vedere din teoria scandinavă să fie întregite cu punctul de vedere 
din teoriile americane asupra normalizării, exprimate de W. Wolfensberger [138], J. Flynn şi 
R. Nitsch [44]. După aceşti teoreticieni, esența principiului normalizării constă în utilizarea tuturor 
mijloacelor posibile pentru construirea şi sprijinirea formării unor comportamente deziderabile din 
punct de vedere al normelor culturale dintr-o societate. 

L. Kebbson [59], care se referă la deficienții mintali, considera că aplicarea în practică a 
normalizării trebuie realizată din punct de vedere structural, pe patru niveluri funcționale: 

1. Normalizarea fizică; 

2. Normalizarea funcţională; 

3. Normalizarea socială; 

4. Normalizarea societală. 

Investigaţiile întreprinse de diverşi cercetători (Kebbson, Hjarpe şi Sonnander, 1982) au 
evidenţiat rezultate concludente de aplicare în practică a principiului normalizării. 

Datorită complexității sale şi implicaţiilor în procesul de integrare socială, conceptul de 
normalizare a condus la numeroase înţelegeri şi poziții eronate. Cele mai cunoscute sunt: 

- echivalarea normalizării cu „normalitatea”; 

- incompatibilitatea dintre normalizare şi serviciile speciale necesare reabilitării /recuperării; 

- normalizarea presupune egalizarea şanselor, ceea ce implică obligatoriu existența unor 
servicii speciale de sprijin, în vederea asigurării unor permise egale de participare şi de dezvoltare; 

- normalizarea nu înseamnă plasarea exclusiv fizică a unei persoane cu deficienţe în lumea 
normală, neglijarea nevoilor speciale de asistență; serviciile speciale sunt necesare întrucât 
facilitează şi promovează integrarea; 

- normalizarea nu trebuie (şi nu poate fi) concepută ca un fapt absolut, conform principiului 
„totul sau nimic”; atingerea ei este un proces care presupune etape şi grade (intermediare) şi impune 
obligatoriu asigurarea serviciilor speciale; 

- înțelegerea parțială a normalizării — sub un singur aspect, fie cel al condițiilor de viaţă, fie 
din punctul de vedere al nivelului /modului de integrare (fizică, funcţională şi socială). 

Relația dintre normalizare şi integrare este una complexă. Un punct de vedere des invocat este 
acela că dacă normalizarea reprezintă scopul general (idealul), integrarea în diversele ei forme, 


niveluri sau moduri constituie mijlocul de atingere a normalizării. 

Principiul drepturilor egale reglementează accesul efectiv al persoanelor cu CES la educație 
şi alte servicii comunitare, precum şi eliminarea unor obstacole sociale care împiedică satisfacerea 
în condiţii de egalitate a unor necesități individuale pentru persoane cu handicap. 

Principiul dezinstituţionalizării se referă la reformarea sistemului special pentru persoanele 
cu CES în direcția creşterii gradului de independenţă şi autonomie personală a asistaților pentru o 
inserție optimă în cadrul vieții comunitare. 

Principiul dezvoltării se referă la faptul că toate persoanele cu CES sunt capabile de creştere, 
învăţare şi dezvoltare, indiferent de severitatea handicapului, cu potenţialul de care dispun. 

Principiul egalităţii şanselor în domeniul educației — educația copiilor cu CES să se facă pe 
cât e posibil în cadrul sistemului general de învățământ, prin eliminarea oricăror practici 
discriminatorii. 

Principiul asigurării serviciilor de sprijin presupune oferirea serviciilor guvernamentale (de 
sănătate, învățământ, asistență socială), serviciilor de sprijin — de consultanță / consilier a 
persoanelor cu CES prin crearea resurselor: umane (personal specializat); resurselor materiale 
(variate instituții de educaţie, de asistenţă şi ocrotire, centre de orientare, formare profesională, 
consiliere, cercetare etc.). 

Principiul intervenţiei timpurii indică eficienţa intervenţiei precoce de reabilitare, reeducare 
şi integrare pentru persoanele cu CES. 

Principiul cooperării şi parteneriatului: promovarea integrării prin cooperare şi parteneriat 


dintre partenerii implicaţi în actul educativ: elevi, profesori, părinţi etc. [3]. 


1.5. Viziuni psihopedagogice în problematica educaţiei copiilor cu CES 


Inceputul educaţiei integrate îl observăm în structurarea personalităţii. Organizarea acțiunii în 


cadrul personalităţii reprezintă scopul fundamental al dezvoltării în contextul social. 


N. Munn (1965) determină tendință fundamentală în dezvoltare, şi anume, participarea 
individului la viaţa socială. Personalitatea umană nu poate fi definită obiectiv decât ca o formă 
complexă a relaţiilor individului cu societatea. Structura socială este cea care creează condiţii pentru 


o dinamică specială a relațiilor dintre individ şi valoare, dintre relații interpersonale şi relaţii sociale. 

Figura 1. Procesele care duc la schimbul între eu şi comportament 

După P. Secord, W. Backmann, structura socială determină o gamă întreagă de mişcări ale 
individului în spațiul social existențial de tipul celor expuse în figura 1. În primul rând structura 
socială determină frecvențele interacționare între subiect şi alții [106]. 

După cum vedem din această figură, structura socială determină un sistem întreg de control al 
comportamentului celuilalt faţă de un anumit subiect şi al subiectului față de ceilalți. Toate aceste 
mişcări produse de structura socială se transferă mediului interpersonal care realizează la nivelul eu- 
lui un proces de congruență. Comportamentul final care este forma de integrare socială operantă nu 
este altceva decât o restructurare permanentă a raportului dintre eu şi structura socială, restructurare 


care se obiectează în fiecare moment într-un program de comportament din ce în ce mai adaptat 

structurii sociale care-l determină. Autorii figurii 1 P. Secord, W. Backmann, alături de 
mişcările prin structura socială, introduc factorii neprevăzuţi. În viziunea personalităţii 
decompensate şi a relațiilor ei cu mediul social în cadru integrării, fapt ce creează cele mai grave 
tensiuni motivaţionale, sunt aceşti factori neprevăzuţi. Structura socială unitară admite un număr 
limitat de factori neprevăzuţi, care sunt în general anihilați printr-o formă de compensare. 
Personalitatea decompensată constituie ea însăşi unul din cei mai perturbaţi factori neprevăzuţi din 
structura socială. Se produc aceşti factori neprevăzuţi în cadrul interacțiunilor complexului social. 
În primul rând, produc schimbarea frecvenţelor în interacțiune. În al doilea rând, aceşti factori 
neprevăzuţi produc schimbări în comportarea celorlalți față de subiect. Cu alte cuvinte, produc 
modificări în relaţia personalității normale — personalitatea decompensată. Fără să ne dăm seama, 
noi proiectăm o diferenţiere netă şi foarte vizibilă în modalitatea de a ne comporta față de copilul 
normal şi față de copilul cu CES. Şi nu este vorba numai de o schimbare de comportare 
interindividuală, ci de instituționalizarea comportamentelor diferențiate faţă de copiii cu CES. 
Datorită factorilor neprevăzuţi intervin schimbări în rolurile în care este plasat copilul cu CES. 
Hiperprotecţionalismul, învățământul specializat, atitudinea de dispreţ, însăşi etichetele mai mult 
sau mai puţin ştiinţifice care sunt plasate pe personalitățile acestei categorii de indivizi determină o 
considerabilă schimbare defavorabilă de roluri sociale. Perturbarea rolurilor nu este acceptată de 
către tendința fundamentală competitivă de participare la viaţa socială, pe care o remarcă 
N. Munn (1965). 

Din cercetările lui C. Păunescu (1976) reiese că rolurile în care copilul cu CES doreşte să se 
plaseze nu sunt mult deosebite de rolurile în care se plasează copiii normali. Impunerea unui alt rol 
intră în contradicție profundă cu motivaţia existenţială a copilului, care este dirijată către rolul 
acceptat afectiv, rol care îl angajează cu tot potențialul energetic. Cele mai grave schimbări care 
stau la baza unui conflict permanent între copilul normal şi copilul cu CES sunt schimbările în 
viziunea despre esenţa umană, despre relația afectivă şi axiologică a lumii copiilor cu CES. Eu-l se 
formează, se structurează şi îşi exercită funcția de echilibru al personalității şi al conştiinţei, în 
cadrul dinamicii relaţionale a copilului cu societatea, cu existenţa. În cadrul acestui proces are loc, 
pe de o parte, integrarea valorilor existente în mediul social în personalitatea copilului, pe de altă 
parte, stabilirea unei valori proprii. Această valoare se stabileşte ca rezultat al unui proces relațional 
competitiv. Societatea sancţionează, prin evaluare şi conferirea unei valori de o intensitate, de un 
grad, de o formă diferită, fiecare comportament uman şi fiecare personalitate. 

N. Munn (1965) spune că cea mai mare parte din componentele motivaţiei învăţate, fie că se 
bazează sau nu pe trebuinţe fiziologice, au o netă origine socială. Aceasta înseamnă că ele sunt 


condiţionate prin comportamentul altora. În cadrul relaţiilor interpersonale sau relaţiilor sociale, 

copilul valorifică şi se valorifică pe sine. Cel mai dificil proces în cadrul educației este cel care 
determină formarea acestor comparări în propria conştiinţă a copilului. Schimbările de perspectivă 
impuse de modul de inserție socială a copilului cu CES şi modificarea viziunii despre om creează în 
conştiinţa lui o reprezentare nonvalorică a propriului eu, alături de o hipertrofiere a valorii celor din 
afară. Motivația existenţială declanşează şi la copilul cu CES nevoia de a reprezenta o anumită 
valoare şi de a fi recunoscut ca atare, în timp ce toate acţiunile exterioare lucrează în sens invers, 
adică în sensul demonstrării că el este o nonvaloare. Aceste două direcții, extrem de puternice, 
creează conflictul motivațional axiologic [3]. 

K. Lewin (1935) porneşte de la premisa că între nivelul de aspirație (care este o consecință a 
funcţiei de dezvoltare a personalităţii) şi nivelul de realizare obiectivă, adică de dezvoltare a 
eficientă, rămâne totdeauna un decalaj de forţe, care produce fie un conflict cu propulsie spre 
eşuare, fie, atunci când există o motivaţie puternică, un impuls către depăşirea limitelor zonei 
capacității individuale, care fireşte, marchează un alt nivel de dezvoltare, deci un alt grad de 
echilibru al personalității. Una dintre direcţiile de decompensare de personalitatea copilului cu CES 
este cea a eșecului, a nereuşitei. În fond, după, R. Perron (1968) copilul cu CES de cele mai multe 
ori îşi fixează pentru sine un nivel de aspirație foarte apropiat de cel al copilului normal, el are 
tendințe de a merge spre nivelul de aspirație dorit, dar limita capacităţii sale îi deviază forțele în 
sens contrar — spre limită inferioară a capacității individuale. Se creează astfel o mare discordanţă 
între reuşita / succes a copilului normal şi a celui cu CES. Acest impas decompensator se datorează 
unei optici de performanță, nu de dezvoltare a personalităţii, ca sistem. Eşecul constituie al doilea 
nucleu conflictual permanent al personalităţii care are o dublă importanță: a) amplifică emițătorul 
inițial conflictual reprezentat de imaginea eu-lui prin relaţia de eşec de integrare; b) deschide în altă 
zonă a personalității un nou emițător conflictual. 

Formula personalității decompensate este dată de tulburările de organizare, reglare şi 
perfecționare ale sistemului personalităţii copilului cu CES. Cauzele propriu-zise, realitatea 
dinamică psihologică, rezidă în tipul şi nivelul de organizare (dezorganizare), evoluţie şi integrare a 
personalității [11]. 

Demonstrarea modului de decompensare a personalităţii copilului cu CES ne dă posibilitatea 
de a înţelege complexitatea lui pentru integrare şi a preconiza un sistem educaţional compensator 
luând în consideraţie fundamentul psihologic al integrării. Acest proces compensator nu poate fi 
dimensionat în afara sistemului educaţional, cu atât mai mult că nivelul procesului de compensare 


determină realizarea integrării. 

R. Lafon defineşte compensarea ca un „proces psihologic general care conduce orice individ 
să neutralizeze o insuficiență sau deficiență fizică, fie prin căutarea unei complementarități sau a 
unei diversiuni, fie prin perfecționarea a ceea ce este insuficient [62]. 

A. Kreindler spune că la baza acestei stări psihologice stau procese perceptuale elementare, 
legate de structuri, deci entități morfofuncționale pe care până la o anumită limită le putem defini, 
mai ales în aspectul lor patologic. Percepţiile acestea sunt semnale concrete din ambele lumi, 
proprioceptive şi exteroceptive, şi aceste procese perceptuale sunt unități esențiale în curentul 
proceselor conştiente, unități care sunt integrate de către anumite structuri cerebrale foarte 
complicate [60]. 

W. Penfield şi H. Iasper determina că procesul integrării depinde în mare măsură de funcțiile 
de autoreglare şi echilibrare [82]. 

B. Bernstein (1961) susţine existenţa unui veritabil „sindrom şcolar” care are coduri specifice 
diferitelor medii socioculturale: un cod elaborat, utilizat în mediile socioculturale superioare şi un 
cod restrâns propriu claselor sociale inferioare. 

Elevul se adaptează la fiecare situaţie şcolară concretă cu întreaga lui personalitate. În 
procesul dinamic al adaptării, implicarea diverselor componente ale personalităţii variază de la o 
situaţie la alta, de la o activitate la alta. Eşecul sever şi repetat în urma unei deficienţe favorizează 
agresivitatea, conduitele dezorganizate, regresive care la rândul lor constituie inhibitori ai 
dezvoltării proceselor intelectuale. În literatura de specialitate pe larg este discutată inadaptarea 
şcolară ca dificultate în formarea pentru integrare. T. Vlasova, 1970; A. Gozova, 1984; 
V. Lubovski, 1994; M. Pevzner, 1979; N. Malofeev, 1996; N. Bucun, 1998; A. Racu, 2000; 
T. V. Stratan, 2000; E. Iova, 1998; T. Vrăşmaş, 1996; T. Tintiuc, 1998; D. Popovici, 1986; 
L. Şipiţina, 2000; T. Leongrad, 2001 ş.a. susțin că inadaptarea este privită ca un ansamblu de 
manifestări psihocomportamentale care pun în evidenţa lipsa temporară sau dificultatea de integrare 


sau acomodare la mediu. 


1.6. Modele de integrare a copiilor cu CES în experienţa mondială 

De-a lungul istoriei, după cum subliniază I. Muşu, P. Daunt, T. Vrăşmaş, copii cu CES au fost 
segregați pentru a fi izolați de sistemul învățământului general în instituţii separate — de obicei 
rezidențiale — care făceau parte din sistemul învățământului special [133]. 

Un rol important în modificarea atitudinii față de problema educaţiei copiilor cu CES l-au 
avut rezultatele unor cercetări care demonstrau cu certitudine, că acei copii, care au fost educați în 


instituţii speciale, nu fac progrese mai mari, comparativ cu cei rămaşi în medii educaționale 

obişnuite (N. Aubin, 1970; A. Abraham, 1976; M. Wolf, 1981; M. Ainscow, 1994, 1995; 
B. Bettelhem, 1974; M. Dumitriana, 1992; E. Erikson, 1993; P. Ionescu, 1987 ş.a.). 

Opiniile lor le-au împărtăşit şi alți specialişti preocupaţi de problema educaţiei copiilor cu 
CES. Datorită acestui fapt, în secolul XX, modelul educaţiei segregate, destinat tuturor categoriilor 
de copii cu probleme în dezvoltare, a fost supus unor critici severe şi cercetat din punct de vedere al 
acțiunii asupra copiilor. Comportamentul social al copilului instituționalizat, interrelația mediu 
ambiant — dezvoltarea în interiorul instituției, efectele adverse generate de instituții, tulburările 
personalităţii au devenit obiectul de studiu al numeroşilor cercetători: A. Abraham, 1976; 
N. Aubin, 1970; B. Bettelheim, 1974; C. Dragoi, 1981; E. Frikson, 1993; R. Fenerstein, 1988; 
J. Gorland, 1972; R.K. Green, 1972; P. lovescu, 1992; M. Lewis, 1981; E. Macavei, 1989; 
E. Pikler, 1976; D. Prugn, 1962; J. Rozer, 1984; R. Spitz, 1945; G. Stangvik, 1991; A. Toia, 
1997; S. Wolff, 1981 ş. a. [91, 100]. 

G. Stansvik determină argumentele principale ale modelului normalizării educației şi 
asistenţei speciale ca o abordare multidisciplinară bazată pe comunicate care prevede: 

- argumentul drepturilor civile — instituțiile speciale privează subiecții de drepturile lor civile 
(egalitate, participare, etc.); 

- argumentul calităţii vieții şi anume că persoanele cu cerințe educative special sunt private de 
condițiile normale de viaţă ale unor oameni obişnuiţi; 

- argumentul psihosocial, care relevă absenţa într-o instituție segregată a stimulării necesare 
satisfacerii nevoilor elementare ale omului (apartenenţa la grupul social, conştiinţa identităţii de 
sine, etc.), care nu pot fi atinse în mediul obişnuit de viaţă sau educaţie; 

- argumentul controlului social şi anume faptul că instituţiile au fost considerate principalul 
instrument de control al surplusului de populaţie; 

- argumentul eficienţei, în sensul că instituţiile separate nu oferă o educaţie eficientă în 
comparaţie cu cele obişnuite [112]. 

Alte argumente puse în dezbatere de adepţii concepției integraţioniste invocă, pe de o parte, 
antinomia dintre deficiență şi integrare socială, respectiv importanţa interacțiunii dintre copilul cu 
deficienţa şi cel fără, benefică pentru ambii, pentru integrarea socială în vârsta adultă, pe de altă 
parte, în unele izvoare de specialitate întâlnim că copiii cu anumite deficienţe erau cuprinşi într-o 
singură categorie generală — „anormali”. Consideraţi astfel, toate ființele umane percepute ca 
anormale produc, după Roger Peron, două atitudini opuse, dar legate intim între ele, prin rădăcini 
comune: de valorizare-devalorizare, de respingere-—ocrotire. Autorul reprezintă respingerea ca o 
reacție de bază, cu trăsături similare xenofobiei, rasismului şi intoleranţei umane în general față de 


orice formă de manifestare a diversităţii umane [21]. 

Analiza literaturii ne demonstrează două modele fundamentale de organizare şi educație 
pentru copii cu probleme în dezvoltare (modelul integrării copiilor cu CES în sistemul 
învățământului general şi modelul segregării copiilor cu CNSD în sistemul special de învățământ), 
care nu sunt neapărat succesive, dar uneori pot coexista. Ele țin, în mare măsură, de tradițiile țărilor 
respective. Aceste modele nu au existat neapărat în totalitate în fiecare ţară. Înclinarea spre modelul 
integrării are la bază o filozofie bazată pe încrederea în copil şi în capacitățile sale. Concepţia 
sociopedagogică este promovată prin adaptarea şcolii la copil şi tratament egal, bazat pe o 
pedagogie în care discriminarea pozitivă este coordonată de bază. 

Perioada contemporană se caracterizează prin deplasarea accentului de la diagnosticul 
predominant medical la o evaluare multidisciplinară. Mulţi autori: P. Daunt, I. Muşu, N. Bucun, 
(1996, 2000) N. Andronache (1997) apreciază această transformare ca o necesitate de 
depsihiatrizare a abordării în problematica deficienței care nu mai este considerat atât o boală (deşi 
poate fi consecinţa ei), ci mai degrabă o diferenţă între oameni. 

În cercetarea noastră noi ne alăturăm opiniei savanților (B. II. Kamenko, 1994; 
H. A. HeBckui, 1990; H. Baiisman, 1976; JI. C. Kourkunna, 1998; H. M. ApocnaBnega, 1995; 
V. Preda, 1988, 1998, D. V. Popovici, 1999; Gh. Radu, 1978, 1999; V. S. Lichii, 1986; 
E. Zubenschi, 2003), care susțin conceptul că tipologia copiilor cu CES este foarte largă şi prezintă 
o varietate vastă de forme şi personalităţi, care nu au nimic patologic şi care cer abordare 
individualizată şi personalizată pentru a declanşa o dezvoltare adecvată şi optimă perioadei / etapei 
de creştere şi dezvoltare a copilului. 

Ținând cont de faptul că sistemul de educație al copiilor cu probleme în dezvoltare din 
Moldova ţine de o perioadă scurtă de timp, îndeosebi după al doilea război mondial (vezi lucrările 
autoarei A. Racu), având la bază modelul rus al sistemului special de învățământ, vom încerca să 
analizăm managementul evoluției acestui model de învăţământ pe plan mondial, pentru a observa 
dezvoltarea conceptelor de educaţie a copiilor cu probleme în dezvoltare. 

În acest scop am utilizat materialele UNICEF, 1996, p. 22 — 35 şi izvoarele autorilor 
T. Vrăşmaş, E. Vrăşmaş, A. Ghergut [3, 130]. 

În plan internaţional se observă diferenţe nete în ceea ce priveşte proporţia / procentul copiilor 
cuprinşi în structuri integrate sau în instituții de educaţie specială de sine stătătoare. Explicaţia 
acestor diferențe poate fi dată de unele deosebiri în tradiția şi experiența privind politica 
educaţională / şcolară din ţările respective, deosebirile existente la nivelul curriculumului şcolar, 
varietatea formelor de evaluare a progresului şcolar practicate în sistemele de învățământ 


1. vu. 


transferul elevilor dintr-o clasă în alta etc. 

Modelul cooperării şcolii speciale cu şcoala obişnuită. Şcoala obişnuită coordonează 
procesul integrării şi stabileşte un parteneriat activ între cadrele didactice din cele două şcoli care 
vor experimenta şi susține un nou mod de desfăşurare a procesului educațional. Cadrele didactice, 
în parteneriat pregătesc împreună conținutul lecţiilor, adaptând materialele şi mijloacele de învăţare 
la necesitățile individuale ale elevilor. 

Acest model are avantajul că permite valorificarea resurselor şi experienţelor deja existente în 
cele două tipuri de şcoli, fără a necesita cheltuieli suplimentare, însă constituie o formă restrânsă de 
integrare, deoarece elevul cu CES îşi va continua activitatea extraşcolară în şcolile speciale de care 
aparține. 

Modelul bazat pe organizarea unei clase speciale în cadrul şcolii generale presupune 
integrarea copiilor cu CNSD în şcoli obişnuite, facilizându-li-se sprijinul cadrelor didactice şi al 
specialiştilor din şcoală. Acest model este criticat de unii specialişti care nu consideră o integrare 
reală constituirea unei clase speciale într-o şcoală obişnuită, iar practica a demonstrat dificultatea 
unui program de integrare după acest model. 

Modelul bazat pe amenajarea în şcoala obişnuită a unei camere de instruire şi resurse 
pentru copiii deficienţi, integrați individual în clase obişnuite din şcoala respectivă — în acest caz 
profesorii de sprijin se ocupă cu elevii deficienţi, atât în spațiul special amenajat din şcoală, cât şi în 
orele de clasă, atunci când condiţiile cer acest lucru. 

Modelul integrant favorizează integrarea într-o şcoală obişnuită a unui număr mic de copii cu 
CES (1-3 elevi), domiciliaţi la mică distanță de şcoală (se evită astfel dezavantajul deplasărilor pe 
distanţe mari a copilului), sprijinul de un profesor itinerant (specializat în munca la domiciliul 
copilului cu un anumit tip de deficiență), care pot participa la activităţile şcolii respective. 

Modelul comun este relativ asemănător cu cel precedent, cu deosebirea că în acest caz 
profesorul itinerant este responsabil de toţi copiii cu deficiențe dintr-un anumit areal şi oferă servicii 
de sprijinire copilului şi familiei acestuia. 

Un criteriu fundamental de diferenţiere a formelor de integrare se referă la durata prezenţei 
copilului cu CES în şcoala obişnuită. Astfel putem întâlni: 

- forme de integrare totală — elevii cu CES petrec tot timpul în şcoala obişnuită cu excepția 
eventualelor programe terapeutice care se pot desfăşura în spaţii special destinate acestui scop; 

- forme de integrare parțială — elevii cu CES petrec doar o parte din timpul său în şcoala 
obişnuită sau la anumite discipline şcolare unde pot face faţă; 

- integrare ocazională — participarea în comun la diferite excursii, serbări, întreceri sportive, 
spectacole etc. 


Variantele acestor modele există în diferite state: 

- Modelul în cascadă, lansat în 1974 în SUA, aparţine lui B. R. Geaheari şi este structurat pe 
mai multe niveluri: 

- Nivelul 1 — clasă obişnuită cu un institutor obişnuit într-o şcoală de cultură generală; 

- Nivelul 2 — clasă obişnuită cu servicii de sprijin pentru cadre specializate care lucrează cu 
elevii cu CES; 

- Nivelul 3 — asemănător nivelului 2, serviciile de sprijin sunt acordate elevilor care întâmpină 
dificultăți în programul şcolar; 

- Nivelul 4 — clasă obişnuită cu participarea elevului cu CES la anumite momente ale 
programului şcolar, alături de alţi colegi aflaţi în aceeaşi situație un program de terapie şi recuperare 
condus de specialişti în domeniu; 

- Nivelul 5 — clasă specială în şcoală obişnuită. Participarea elevului cu CES la anumite 
activități din şcoală alături de elevii normali; 

- Nivelul 6 — şcoală specială, elevul cu CNSD va urma programul învățământului special — 
renunţându-se la ideea integrării; 

- Nivelul 7 — institutorul la domiciliu sau aplicarea programului educativ şi recuperatoriu la 
domiciliul elevului cu CES în cazul când acesta nu se poate deplasa la şcoală. 

În Austria la nivel naţional s-au testat 4 modele /moduri de integrare: 

- clase integrate, care cuprind circa 20 de copii obişnuiţi şi 4 copii cu cerințe speciale, 
încadrate cu 2 profesori, din care unul de educaţie specială; 

- clase cooperante, respectiv o clasă de învățământ special şi una de învățământ obişnuit, care 
cooperează între ele, fiecare urmându-şi curriculumul propriu; 

- clasele cu efective mici — respectiv speciale de 6-11 copii organizate în şcoli obişnuite, 
organizate mai ales pentru cei cu tulburări /dificultăți de învăţare; 

- profesori de sprijin, care sunt încadrați pentru susținerea copiilor cu cerințe educative 
speciale din învățământul obişnuit — în medie un profesor la 4 copii. 

Un deosebit interes prezintă modelul temporar a lui J. Hunderi, elaborat în 1982, care include 
trei faze: 

- Faza A — pregătirea copilului cu CES pentru a fi integrat; 

- Faza B — pregătirea cadrelor didactice din şcoala obişnuită (selectarea tehnicilor, metodelor 
specifice de învățământ, proiectarea didactică etc.); 

- Faza C — faza de tranziție — aplicarea treptată a principiului educaţiei integrate. 

În acelaşi timp în literatura de specialitate se argumentează că aplicarea modelelor menţionate 


cere o abordare dezvoltativă în continuare. 

Este evident faptul că nu pot exista modele care să răspundă în totalitate la problemele şi 
nevoile copiilor cu probleme în dezvoltare integrați în învăţământul de masă. În plus, apar probleme 
care ţin de contextul socio-economic, geografic al sistemului de învăţământ şi care trebuie luate în 
considerație, iar deontologia şi dreptul fiecărui copil de a avea şanse egale la educaţie cer 
valorificări noi în ştiinţa psihopedagogică. 

În experiența mondială contemporană se cunosc următoarele modele de bază ale educaţiei 
integrate: Modelul cooperării şcolii speciale cu şcoala obişnuită; Modelul bazat pe organizarea unei 
clase speciale; Modelul bazat pe amenajarea în şcoala obişnuită a unei camere de instruire şi 
resurse; Modelul integrant; Modelul comun. 

Un criteriu fundamental de diferenţiere a formelor de integrare se referă la durata prezenţei 
copilului cu CES în şcoala obişnuită. Astfel putem întâlni: 

- forme de integrare totală — elevii cu CES petrec tot timpul în şcoala obişnuită cu excepția 
eventualelor programe terapeutice care se pot desfăşura în spaţii special destinate acestui scop; 

- forme de integrare parțială — elevii cu CES petrec doar o parte din timpul său în şcoala 
obişnuită sau la anumite discipline şcolare unde pot face faţă; 

- integrare ocazională — participarea în comun la diferite excursii, serbări, întreceri sportive, 
spectacole etc. 

În concluzie, modelele menţionate nu sunt perfecte, pentru a răspunde în totalitate 
problemelor şi nevoilor copiilor cu CES pentru a fi integrați în învățământul general. Dezvoltarea şi 
aplicarea lor ţine de contextul geografic, demografic, socio-cultural, economic, politic, managerial 


etc. al sistemului de învățământ. 

CAPITOLUL II 


Starea procesului de integrare a copiilor 


cu cerinţe educative speciale în Moldova 


În acest capitol vom prezenta rezultatele analizei comparative a evoluţiei proceselor de 
integrare a copiilor cu CES în Republica Moldova, starea juridico-socială, sistemul instituțional de 
protecţie, modele, forme, condiţii de integrare la diferite etape de dezvoltare a societăţii şi acţiunile 


acestor condiţii asupra copiilor cu CES. 


2.1. Etapele de dezvoltare a procesului de integrare a copiilor 


cu cerinţe educative speciale în R. Moldova 


Cercetătorii problemei integrării copiilor cu CES în R. Moldova au stabilit mai multe etape de 
dezvoltare a acestui proces (A. Ivaniţchi, 1983, N. Bucun, 1997, A. Racu, 1997, A. Danii, 199%, 
ş.a.). Analiza evoluţiei proceselor de integrare a copiilor cu CES în Republica Moldova ne-a dat 
posibilitate să determinăm 5 etape de dezvoltare: 

1. De la agresivitate la conştientizarea necesității de ocrotire a persoanelor cu CES în 
dezvoltare; 
instrui; 

3. Recunoaşterea necesității instruirii surzilor, orbilor deficienţilor mintali şi organizarea 
acestei instruiri; 

4. Conştientizarea necesităţii de a instrui toate categoriile de copii cu CES; 

5. De la izolare la integrarea în societate a persoanelor cu cerințe speciale. 

Etapele dezvoltării învățământului special în Republica Moldova au acelaşi specific istoric ca 
şi în toate republicile din fosta U.R.S.S. [189]. Aceste analize confirmă, că R. Moldova se află în 
fază de tranziţie de la perioada a patra la a cincia pe scara de evoluţie. Însă în Moldova, spre 
deosebire de Europa Occidentală, această tranziţie nu a fost pregătită, în ansamblu, de o dezvoltare 
anterioară a societăţii, ci a fost determinată de restructurarea cardinală a statului şi de orientarea 
spre valori principial noi de dezvoltare. 

Caracterul arhicomplicat şi specific al perioadei contemporane în dezvoltarea sistemului 
constă în faptul că începând cu anul 1991 până în prezent, în cadrul unuia şi aceluiaşi sistem de 
învățământ special, există concomitent tendințe şi abordări diverse. Unele dintre acestea (şi 
respectiv unele grupuri de specialişti) sunt orientate spre trecerea urgentă la etapa a V-a în 


dezvoltarea sistemului, altele (şi respectiv alte grupări de specialişti) — spre trecerea lentă la etapa a 

V-a modernizând sistemul național de învățământ special şi formând condiţii pentru integrarea 
copiilor cu CES în învăţământul general. 

Analiza comparativă evidenţiază deosebiri dintre condițiile social-culturale în Moldova şi alte 
țări. R. Moldova, aflându-se încă în starea incipientă de stabilire a normelor democratice, de 
întocmire legislativă a lor, de criză economică profundă, stare care cauzează şi criza instituțiilor 
statale, a ajun la această perioadă cu 20 — 30 de ani mai târziu decât Europa Occidentală. 

Dezvoltarea procesului de integrare în Occident are loc în cadrul prevederilor legislative dure, 
care reglementează acest proces, pe când în Moldova această dezvoltare nu are o bază legislativă. 

În Occident există tradiţii bogate de binefacere, o rețea largă de instituţii speciale nestatale, 
înlesniri financiare pentru filantropi, un sistem de pregătire şi formare a opiniei publice prin mass- 
media. În Moldova până în prezent opera de caritate, binefacerea suspendată decenii în şir nefiind 
stimulată de legislaţia financiară este o mişcare socială firavă. Îmbucurătoare este atitudinea mass- 
media, care în ultimii ani “a descoperit” pentru sine problema copiilor cu CES. 

Astfel, analiza comparativă face evidente deosebiri esenţiale ale condiţiilor socio-culturale de 
apariţie şi realizare a tendințelor de integrare dintre Moldova din anul 2000 şi Europa Occidentală 
în anii 70 ai secolului trecut. 

Este revelator a înțelege, că pentru Europa Occidentală trecerea la etapa a V-a în dezvoltarea 
sistemului s-a manifestat ca o restructurare a bazelor organizaționale ale învățământului special sub 
influenţa tendinței de integrare şi consolidare a sistemului de instituţii de învăţământ special, care 
fiind repartizate destul de uniform pe teritoriul acestor ţări instituționalizau de la 5 până la 15% din 
copiii de vârsta şcolară. În Moldova (pe lângă deosebirea substanţială a condiţiilor socioculturale), 
sistemul de învăţământ special a ajuns la începutul anilor 80 la trecerea de la etapa a III-a la a IV-a, 
neatingând acel nivel de dezvoltare al sistemului de instituţii de învățământ special, care a fost atins 
de Europa Occidentală la momentul trecerii la etapa a V-a. Este imposibil de a transplanta modelele 
altor ţări în condiţiile social-economice a R. Moldova. Calea revoluţionară presupune deteriorarea 
formelor tradiționale de organizare a învățământului special diferențiat şi substituirea lor cu modele 
occidentale de integrare, având ca obiectiv „ajustarea” propriului sistem la cel occidental modern în 
termene pe cât e posibil de scurte. Adepții acestei metodologii nu iau în considerație faptul că 
transferul modelelor de dezvoltare ale sistemului deasupra stadiului nefinalizat al etapei a IV-a 
poate fi calificat drept o eroare metodologică gravă. Atare gen de încercări poartă un caracter 
distructiv global şi poate duce sistemul la stadii întârziate de dezvoltare sau chiar la distrugerea lui. 


Cu mult mai justificată, în opinia noastră, este abordarea evolutivă. 

Recunoscând abordarea integrată faţă de instruire drept una din sarcinile de dezvoltare ale 
sistemului de învățământ special, trebuie să o interpretăm nu ca una din virtualele şi oportunele 
tratări ale problemei instruirii acestei categorii de copii, dar ca o condiţie de integrare şcolară. 

Luând în consideraţie caracterul nefinalizat al etapei precedente, a IV-a, de dezvoltare a 
sistemului de învățământ special în Moldova, este oportună găsirea unei căi specifice de dezvoltare 
a abordărilor integrative, care “ar lucra” la mişcarea în domeniul interacțiunii integrate a structurilor 
învățământului de masă şi a celui special, însă nu ar distruge instituţiile de învățământ special şi nu 
ar bloca dezvoltarea sistemului de învăţământ special diferențiat, care la rândul său poate fi integrat 
în învățământul general prin diferite modele, ce ar condiţiona dezvoltarea ambelor sisteme. 

Integrarea prin corecția precoce a dereglărilor psihice în contextul dezvoltării generale bine 
determinate a copilului cu CES poate fi înaintată drept una din căile optime de dezvoltare a 
abordărilor integrative. O atare temelie va necesita reformarea internă a acestui sistem, 
perfecționarea conținutului şi metodelor de instruire specială. Astfel, atitudinea propusă de ştiinţă 
referitoare la integrarea prin corecția precoce vizează atât dezvoltarea abordării integrative, cât şi 
dezvoltarea sistemului special tradițional de învățământ. Cu părere de rău, în R. Moldova 
diagnosticarea precoce este la un nivel nesatisfăcător şi dezvoltarea acestui proces rămâne 
tradițională. 

Analiza procesului de integrare, expusă ca factor principal de dezvoltare, relevă faptul că în 
condiţiile actule este absolut irațional a direcţiona lucrul numai spre finalizarea etapei a IV-a de 
evoluţie a sistemului special. Oportună este trecerea lentă la etapa a V-a prin pregătirea tuturor 
structurilor întregului sistem de integrare. Analiza comparativă a etapelor de dezvoltare a sistemelor 
educativ-integrative ne justifică necesitatea cercetării viabilității sistemului special de învățământ, a 


EESTE 


criză la etapa actuală, sistem cu perspectivă de dezvoltare. 


2.2. Instituțiile pentru educația copiilor cu cerințe educative speciale 

Sistemul instituțional de îngrijire şi educație a copilului cu CES în Republica Moldova a 
parcurs o evoluție controversată, fiind susținut de un şir de hotărâri şi acte normative adoptate de 
factorii legislativi şi executivi ai conducerii statului. 

Educația specială instituționalizată a copiilor cu CES, asigurată de către stat, începe cu 
deschiderea şcolii speciale pentru copiii surzi în oraşul Balta (anul 1936). În anii 1936-1940, în 
cadrul şcolilor de cultură generală sunt organizate clase pentru copii cu deficienţe mintale (oraşele 


Balta, Kotovsk, Tiraspol). Obligativitatea învăţământului pentru toţi copiii era realizată conform 

Constituţiei Republicii Autohtone Sovietice Socialiste Moldoveneşti (anul 1925) în care era stipulat 
că persoanele cu nevoi speciale sunt cetățeni cu drepturi depline. 

În anii 1936-1941 în Moldova începe dezvoltarea reţelei şcolilor speciale, a instituţiilor de tip 
internat, claselor de copii, ca rezultat al influenţei modelelor europene de întreţinere şi îngrijire a 
copilului cu CES. 

După al doilea război mondial începe o activitate planificată a educației copiilor cu CES în 
sistemul instituțional de îngrijire. 

Factorii care au condiționat extinderea şi acceptarea de către populație a sistemului 
instituțional de îngrijire a copiilor au fost: 

- al II-lea război mondial şi consecinţele acestuia, care au adus la apariţia unui număr mare de 
copii orfani, copii-vagabonzi, abandonaţi, rămaşi fără grija părintească, copiii ai căror părinți au fost 
deportaţi în Siberia, emigraţi în alte ţări; 

- familiile numeroase — rezultat al nivelului scăzut de cultură şi educaţie sanitară, al tradițiilor 
şi canoanelor religioase ale populaţiei; 

- accesul limitat la educație produs de condițiile dificile de trai, distanțe geografice relativ 
mari de amplasare a şcolilor de cultură generală, lipsa serviciilor sociale adecvate nevoilor copiilor 
şi comunității; 

- programe neadecvate de îngrijire medicală, dezvoltarea insuficientă a serviciilor medicale 
primare şi accesibilitatea redusă a populaţiei la aceste servicii au contribuit la sporirea numărului 
copiilor cu diverse deficienţe fizice şi psihice; 

- lipsa structurilor de asistență socială, medicală şi de pregătire profesională: diagnosticare 
specială în şcolile existente; 

- politica educațională a statului, prin Legea despre şcolarizarea obligatorie a copiilor din anul 
1961, a contribuit la plasarea copiilor din familiile numeroase şi sărace în şcoli internat. 

Dezvoltarea sistemului instituțional pentru copii cu diverse anomalii în dezvoltare a fost 
ghidată pe parcursul anilor 1950-1990 de un şir de acte normative: 

- Hotărârea Consiliului Miniştrilor al RSSM nr. 1422 din 09.12.1953 Despre modul de 
ocrotire a şcolilor-internat speciale pentru orbi, surdomuţi şi copii cu deficienţe; 

- Instrucția cu privire la evidenţa copiilor şi adolescenților de vârstă şcolară din 5 iunie 1957, 
aprobată de Consiliul de Miniştri al RSSM, care a adus la organizarea diagnosticării dezvoltării 
copiilor cu anomalii şi la planificarea rețelei de şcoli speciale în republică. 

- Hotărârea Consiliului Miniştrilor al RSSM nr. 528 din decembrie 1961 Despre măsurile 


pentru ameliorarea instruirii şi educaţiei copiilor cu deficienţe fizice şi intelectuale; 

- Hotărârea Consiliului Miniştrilor nr.142 din 04.04.1969 Măsurile cu privire la dezvoltarea 
continuă şi ameliorarea bazei material-didactice a şcolilor pentru copii cu dereglări în dezvoltarea 
intelectuală şi fizică; 

- Hotărârea Consiliului Miniştrilor al RSSM din 05.03.1975 Despre măsurile privind 
îmbunătăţirea condiţiilor şcolare, integrarea socio-profesională şi deservirea persoanelor cu defecte 
fizice şi intelectuale; 

- Hotărârea Ministerului Învățământului din aprilie 1990 Despre măsurile suplimentare în 
direcția perfecționării sistemului de diagnosticare, instruirii şi educației copiilor cu handicap 
senzorial, verbal, comportamental, fizic şi de intelect. 

Hotărârile prevedeau achitarea plăţilor pentru întreţinerea copiilor de Guvernul Republicii, 
necesitatea pregătirii elevilor şcolilor speciale pentru integrarea socială în conformitatea cu 
programul de stat. 

Organizarea procesului educaţional-corecţional, rezolvarea problemelor asistenței medicale, 
aprovizionarea şi activitatea administrativ-economică a şcolilor speciale a fost reglementată de 
ordinul comun al Ministerului Învățământului şi Ocrotirii Sănătăţii al RSSM din 23 mai 1960 „Cu 
privire la activitatea şcolilor speciale” care a devenit un program de acţiune a dezvoltării sistemului 
instituțional şi prevedea: 

- ameliorarea procesului educațional şi de recuperare a dezvoltării copilului în şcolile 
speciale; 

- asigurarea şcolilor speciale cu materiale didactice intuitive şi cu manuale necesare; 

- pregătirea pre-profesională şi profesională a elevilor din şcolile speciale; 

- plasarea în câmpul muncii a absolvenților şcolilor speciale; 

- elaborarea unui plan de dezvoltare a capacităţii şcolilor speciale pentru cuprinderea tuturor 
copiilor cu probleme de dezvoltare şi sociale; 

- crearea pe lângă fiecare şcoală auxiliară a comisiei medico-pedagogice; 

- organizarea societăților metodice ale învăţătorilor şi educatorilor din şcolile auxiliare şi din 
şcolile pentru copii surzi; 

- perfecționarea şi recalificarea cadrelor didactice din şcolile speciale prin cursuri de scurtă 
durată şi de lungă durată la facultatea de defectologie; 

- orientarea spre crearea infrastructurii tip şcoli speciale. 

În anii 1950-1990 a avut loc o extindere masivă a sistemului învăţământului special ca formă 
de protecţie a copilului cu CES: 


- organizarea educației diferenţiate a copiilor cu CES (pe tipuri de deficienţe); 

- deschiderea instituţiilor pentru copii cu CES în dezvoltare şi pentru copii din familii cu 
probleme sociale; 

- elaborarea programelor şi manualelor pentru toate tipurile de instituţii speciale; 

- pregătirea cadrelor didactice în domeniul psiho-pedagogiei speciale la facultatea de 
defectologie, Institutul Pedagogic de Stat „Ion Creangă”. (ord. Nr. 422 din 28.12.1973 al 
Ministerului Învăţământului al RSS Moldova). 

Luând ca bază prevederile hotărârilor, au fost întreprinse măsuri de ameliorare a condiţiilor de 
trai a elevilor şi a procesului instructiv-corecțional, de perfecționare a învățământului special şi 
profesional, de asistență medicală şi socială a copiilor cu deficienţe psiho-fizice. 

În anii 1991-2000 sistemul instituţional a parcurs o perioadă dificilă de existență, condiționată 
de transformările social-economice din societate. Instituţiile au fost supuse unui şir de schimbări: 
subfinanțarea sistemului instituțional, lichidarea unor instituţii, creşterea numărului copiilor cu 
probleme sociale, diversitatea contingentului copiilor instituționalizaţi (reieşind din multitudinea şi 
diversitatea problemelor sociale existente) etc. Acestea au produs dificultăți de funcționare a 
instituţiilor, diminuând calitatea îngrijirii şi întreținerii copilului cu CES. 

Republica Moldova, pentru asigurarea accesului egal la educaţia fiecărui copil şi protecția 
acestuia, în elaborarea normelor naţionale se bazează pe actele legislative adoptate la nivel 
internațional şi consemnate în prevederile Legii cu privire la drepturile copilului (nr. 127 din 
15 decembrie 1994) şi în Programul de Stat privind asigurarea drepturilor copilului (aprobat prin 
Hotărârea Guvernului Republicii Moldova nr. 679 din 6 octombrie 1995). În scopul implementării 
Convenţiei cu privire la Drepturile Copilului în ianuarie 1998 a fost creat Consiliul Naţional pentru 
Protecţia Drepturilor Copilului, obiectivul căruia este asigurarea şi monitorizarea respectării 
drepturilor copiilor. 

Conform Legii cu privire la drepturile copilului asistența mamei şi a copilului este garantată 
de stat, stabilindu-se obligaţiile părinţilor în ocrotirea sănătăţii copilului şi statutul juridic al 
copilului lipsit temporar sau permanent de anturajul familial. 

Reafirmând dreptul la educație al fiecărei persoane, Conferința Mondială asupra Educaţiei 
Speciale (Spania, Salamanca, 7-10 iunie 1994) a proclamat principiile-cadru asupra „Educaţiei 
pentru toți”. 

Recomandările Conferinţei şi-au găsit reflectare în Legea Învăţământului Republicii Moldova, 
art. 33 (din 21.07.1995) — (1) „Învăţământul special este parte integrantă a sistemului de învățământ 
şi are ca scop educarea, instruirea, recuperarea şi integrarea socială a preşcolarilor şi elevilor cu 


deficiențe psihice, fizice, senzoriale, logopedice, socio-afective şi de comportament sau cu 

deficiențe asociate”. (3) „Învăţământul special se organizează în instituţii instructiv-educative 
speciale de tip internat sau cu program prelungit”. 

Ținând cont de realizările ştiinţifice internaționale şi naționale şi realitățile economice şi 
sociale existente s-au elaborat şi adoptat: 

1.„ Concepţia Învățământului Special în Moldova” (1992), prin care au fost determinate: 

- bazele psihologice şi clinice ale instruirii, educaţiei, corecției copiilor cu CES; 

- obiectivele sistemului special de educaţie şi principiile pedagogiei speciale; 

- sistemul asistenţei curative şi corecționale a copiilor cu CES; 

- direcțiile de integrare a învățământului special cu cel general; 

2. Acte legislative şi normative care prevăd protejarea copiilor orfani, rămaşi fără îngrijirea 
părinților, din familii socialmente vulnerabile, copiilor cu CES: 

- „Legea privind protecția socială a invalizilor” (24.12.1991); 

- Hotărârea Guvernului Republicii Moldova nr. 198 din 16.04.1993 Cu privire la protecția 
copiilor şi familiilor socialmente vulnerabile; 

- Legea privind modificarea şi completarea unor acte legislative în problema înfierii copiilor 
rămaşi fără îngrijirea părinţilor (10.06.1993); 

- Legea privind modificarea şi completarea Codului Căsătoriei şi Familiei (04.04.1995); 

- Legea privind alocaţiile sociale de stat pentru unele categorii de cetăţeni (14.07.1999); 

- Programul Naţional de dezvoltare a învățământului pentru anii 2000-2005. 

În conformitate cu Hotărârea Colegiului Ministerului Învățământului şi Ştiinţei al Republicii 
Moldova din 28.05.1992 „Cu privire la regulamentul privind serviciul logopedic în şcolile de 
cultură generală” sunt înființate punctele logopedice în scopul prevenirii tulburărilor de limbaj (oral 
şi scris), excluderii eşecului şcolar şi promovării cunoştinţelor logopedice pedagogilor şi părinţilor. 

În scopul depistării la timp a copiilor cu CES, creării condiţiilor pentru instruire a fost 
adoptată Hotărârea nr. 42 din 24.01.1994 „Cu privire la instituirea Consultațiilor republicane şi 
raionale (orăşeneşti) medico-psihologo-pedagogice pentru copii cu deficienţe fizice şi mintale”. 

Prin Hotărârea nr. 6 din 29.04.1993 a Colegiului Ministerului Ştiinţei şi Învăţământului şi a 
ordinului nr. 429 din 30.12.1993 „Cu privire la punerea în aplicare a Regulamentelor unor instituții 
instructiv-educative speciale” intră în vigoare un şir de Regulamente de funcționare a instituțiilor şi 
/sau grupelor preşcolare pentru copii marcați de deficienţe mintale, de auz, ale aparatului locomotor, 
de văz, de vorbire şi ale şcolilor speciale pentru copii afectați neurologic, cu deficienţe grave de 
vorbire, cu deficiențe mintale, copii hipoacuzii şi copii cu surditate tardivă. Regulamentele 
instituţiilor prevăd următoarele obiective de funcționare: educaţia, tratamentul, restabilirea şi 


dezvoltarea funcției dereglate la copii şi pregătirea lor către integrare în societate. 

În contextul prevederilor Legii Învăţământului (1995) şi Hotărârii Consiliului Ministerului 
Învăţământului, Tineretului şi Sportului „Cu privire la realizarea programului de reformare a 
învățământului special” din 03.06.1997 instituţiile speciale îşi orientează activitatea la realizarea 
următoarelor obiective: umanizarea, democratizarea şi individualizarea procesului de educație a 
personalităţii copilului cu CES. În instituţiile rezidenţiale sunt realizate activităţi ce prevăd 
dezvoltarea copiilor cu CES şi formarea de deprinderi practice de orientare profesională şi de 
adaptare la condiţii şi situaţii noi. 

Au fost stabilite cadrul instituţional privitor la protecția şi îngrijirea copilului cu CES, formele 
de îngrijire (selectarea şi plasamentul copilului). 

Prezintă interes în cercetarea proceselor de integrare structura sistemului de învăţământ 
special (fig. 1.). Sistemul instituțional de îngrijire şi educație a copiilor cu CES în Republica 
Moldova este o structură complexă aflată în subordonarea a trei ministere: Ministerul Sănătății, 
Ministerul Muncii, Protecţiei Sociale şi Familiei, Ministerul Ştiinţei şi Educaţiei. 

Ministerul Sănătăţii este responsabil şi curează activitatea caselor specializate pentru copii 
de vârsta până la 6 ani cu diverse maladii şi deficienţe psihofizice, orfani sau abandonaţi. Instituţiile 
subordonate Ministerul Sănătăţii activează pentru realizarea următoarelor obiective: îngrijirea, 
tratamentul şi reabilitarea copiilor. La împlinirea vârstei de 7 ani copiii sunt transferați în 
instituţiile rezidențiale de învățământ subordonate Ministerului Educaţiei şi Ştiinţei, iar copiii cu 
deficienţe psihice şi neuro-fizice severe sunt transferați în instituțiile Ministerului Muncii, Protecţiei 


Sociale şi Familiei. 

Figura 1. Sistemul instituțional de îngrijire şi educaţie a copilului în dificultate 


Sistemul instituţional de îngrijire şi educație a 
copilului în dificultate din Republica 


Moldova 


Ministerul Muncii, 
Protecţiei Sociale şi 
Familiei 


Ministerul Ministerul 
Educaţiei Sănătăţii 


Case de copii Case de copii 
Școli internat gimnaziale: 3 instituţii 2 instituţii 


1) şcoli pentru copii orfani 


rămaşi fără îngrijirea 
Școli internat 
auxiliare Case de copii 
5 instituţii; ; 3 instituții 
pentru copil cu 
deficienţe mintale — 29 
general — 12 instituţii; instituții 


părinţilor — 


2) şcoli internat de tip 


3) şcoli speciale — 
10 instituții; 
4) şcoli sanatoriale — 


3 instituții. 


În prezent, în subordinea Ministerului Sănătăţii se află trei case de copii cu un potenţial de 410 
locuri, numărul de copii fiind de 385. Casa republicană de copii (Chişinău) — finanțată de la bugetul 
republican şi casele de copii din Chişinău şi Bălți — finanțate de la bugetele locale. 

Ministerul Muncii, Protecţiei Sociale este responsabil de activitatea caselor internat pentru 


copii cu disabilităţi psihofizice severe (paralizie cerebrală infantilă, epilepsie, schizofrenie, retard 

mintal mediu şi sever etc.), unde ei beneficiază de îngrijire, întreţinere şi asistenţă medicală. Aceste 
instituţii acordă asistență copiilor în vârstă de 6-18 ani. După vârsta de 18 ani persoanele sunt 
plasate în clasele pentru adulți, subordonate aceluiaşi minister. 


Ministerului Muncii, Protecţiei Sociale şi Familiei are în subordonarea sa două casa de copii: 


- casa de copii din Orhei cu capacitatea de 340 locuri (pentru băieți); 

- casa de copii din Hâncești cu capacitatea de 200 locuri (pentru fete). 

În aceste instituţii sunt plasați copii din toată ţara, finanţarea fiind diferită — casa de copii de la 
Orhei de la bugetul republican, iar cea de la Hânceşti din bugetul local. 

În subordonarea Ministerul Educaţiei sunt instituţiile de tip internat pentru copii orfani, 
rămaşi fără îngrijirea părinților, pentru copii cu boli cronice, cu deficiențe motorii, senzoriale şi 
mintale şi pentru copii cu diverse anomalii în dezvoltarea fizică şi psihică. Obiectivele instituţiilor 
de tip internat din subordonarea Ministerului Educaţiei şi Ştiinţei constau în crearea condiţiilor 
decente de întreţinere, educaţie, recuperare şi integrare. În aceste instituţii copii se află de la vârsta 
de 6 ani până la 16-17 ani. 

În subordonarea Ministerului Educaţiei activează trei case de copii cu efectiv de circa 180 
copii. Ca direcții prioritare în organizarea activităţii acestor instituții sunt crearea condiţiilor 
normale de întreținere apropiate de cele din familie, căutarea modalităților de a plasa copii în familii 
(adopţia, tutela), pregătirea pentru integrarea socială. 

Circa şase mii copii, care temporar sunt rămaşi fără îngrijirea părinților şi care provin din 
familii socialmente vulnerabile sunt cuprinşi cu îngrijirea şi educația în 9 instituții internat de tip 
general (gimnazii). 3915 copii sunt din familii în care lipsesc condiţii de întreţinere şi educaţie: 
familii cu mulți copii, familii incomplete (un părinte decedat, mame solitare, părinți divorțați), 
părinţii nu lucrează, familii cu mediu needucogen etc. 

Statul, în baza deciziilor organelor autoadministrării locale, temporar îşi asumă 
responsabilitatea pentru întreţinerea şi educaţia gratuită a acestor copii. Perioada de aflare a copiilor 


în instituții depinde de ameliorarea stării materiale sau climatului educogen din familie. 


Şcolile speciale pentru copii cu deficienţe fizice şi senzoriale (16 instituții) cuprind cu 
îngrijirea şi educaţia copii cu tulburări neurologice şi ortopedice, deficienţe auditive şi vizuale medii 
şi grave. La etapa actuală, în şcolile speciale sunt şcolarizaţi circa 2332 copii cu deficienţe fizice şi 
senzoriale (orbi şi slabivăzători, surzi şi hipoacuzici, deficienţe locomotorii etc.). Aceste instituții au 
ca obiectiv educaţia, corecția, asistența medicală şi reabilitarea copiilor în scopul recuperării, 


dezvoltării şi integrării sociale. 

Scolile de tip sanatorial (gimnazii — 3) cuprind circa 730 copii cu maladii cronice ale 
sistemului cardiovascular, copii cu boli neurologice în vârstă de 7-16 ani. Contingentul de copii din 
aceste instituţii este selectat în baza unor examene medicale şi este externat după reabilitarea şi 
întremarea sănătăţii timp de 6-12 luni. Şcolile sanatoriale au drept scop asistenţa medicală, 
reabilitarea psiho-fizică a dezvoltării şi educaţia copiilor. 

Şcolile auxiliare (28 şcoli) reprezintă cel mai mare grup de instituții rezidențiale, în care se 
realizează educaţia şi corecția dezvoltării copiilor cu deficiențe intelectuale lejere şi medii. 
Contingentul acestor instituţii constituie circa 4146 copii. Majoritatea copiilor din aceste instituţii, 
aproximativ 85%, sunt din familii socialmente vulnerabile 


În republică este răspândită instituţionalizarea copiilor cu CES. 


Instituționalizarea este îngrijirea şi educarea copilului aflat în dificultate (prezenţa unei 
deficienţe, condiţii dificile de trai în familie, probleme de sănătate a copilului şi /sau a părinților 
etc.) în cadrul unei instituţii rezidențiale. Copilul poate fi îngrijit şi educat în sistemul instituțional 
de la 0 până la 18 ani. 

Completarea instituţiilor rezidențiale şi amplasarea copiilor se efectuează în baza următoarelor 
criterii: 

Statutul copilului este determinat de: prezența sau absența familiei, tipul de familie, 
componenţa numerică a acesteia, condiţiile de trai, prezenţa unei disabilităţi şi vârsta copilului; 

Factori geografici — distanța amplasării localităţii, în care este domiciliată familia copilului 
față de instituţie, factor important în menţinerea relaţiilor cu familia; 

Profilul instituției — instituţiile realizează diverse obiecte, care satisfac nevoile copilului aflat 
în dificultate (instituţii pentru copii cu deficiențe de auz, de văz, locomotorii, mintale, instituţii 
sanatoriale, case de copii etc.). 

Amplasarea copilului într-o instituţie rezidenţială se face prin implicarea mai multor instanțe 
sociale şi factori de decizie în funcție de cauzele relevante pentru instituționalizare (familia, 
instituţiile medicale, instituţiile şi inspectoratele şcolare, inspectorul pentru protecția drepturilor 
copilului, organele administrative şi de drept, consultaţiile medico-psihologo-pedagogice, 
ministerele de resort etc.). 

În funcţie de subordonarea instituţiei, acestea sunt completate în baza actelor eliberate de 
diferite instanţe: 

Şcolile internat auxiliare sunt completate de către inspectoratul şcolar județean în baza 


deciziei consultațiilor medico-psihologo-pedagogice judeţene; 

Şcolile pentru copii orfani şi rămaşi fără îngrijire părintească sunt completate sunt completate 
de către organele de tutelă şi curatelă teritoriale şi Direcţia Instituţii de Tip Internat a Ministerului 
Educaţiei şi Ştiinţei. 

Şcolile internat pentru copii cu deficienţe fizice şi senzoriale, boli neuropsihice sunt 
completate de către Consultaţia Medico-Psihologo-Pedagogică Republicană şi Direcţia Instituţii de 
Tip Internat a Ministerului Educaţiei şi Ştiinţei. 

Şcoala pentru copii cu boli cardiovasculare este completată în baza diagnosticului stabilit de 
către specialiştii cardiologi din judeţe şi actului de repartizare eliberat de Direcţia Instituţii de Tip 
Internat a Ministerului Educaţiei şi Ştiinţei. 

Casele de copii subordonate Ministerului Sănătăţii sunt completate de către organele de tutelă 
şi curatelă ale Ministerului Sănătăţii. 

Casele de copii subordonate Ministerului Muncii, Protecţiei Sociale şi Familiei sunt 
completate de către Consultația Medico-Psihologo-Pedagogică Republicană şi Ministerul Muncii, 
Protecţiei Sociale şi Familiei. 

Studiul ne-a demonstrat că în R. Moldova s-a instituit un sistem diferențiat de instituții 
speciale pentru educația copiilor cu CES. Fiind subordonate diferitor Ministere, deseori lipseşte 
coordonarea activităților de dezvoltare a acestui sistem. De aceea este necesară restructurarea 
instituțională prin formarea centrului unic de coordonare a sistemului de îngrijire, educație şi 


integrare a copiilor cu CES. 


2.3. Starea educaţiei integrate a copiilor cu cerinţe educative speciale 


în Republica Moldova 

În Republica Moldova ideea educaţiei integrate a dobândit răspândire în ultimii ani, atât ca 
urmare a unor necesități interne obiective, cât şi datorită sporirii contactelor cu specialiştii din 
anumite ţări occidentale — îndeosebi din țările scandinave Danemarca, Anglia, Spania, Italia ș.a., 
care au acumulat în acest domeniu o experiență bogată. 

O deosebită importanță pentru impulsionarea procesului de integrare a avut desfăşurarea la 
Chişinău în noiembrie 1997 a Simpozionului internațional „Integrarea şcolară şi socială a copiilor 
cu cerințe speciale”. În cadrul acestei manifestări ştiinţifice, pe lângă părerile a numeroși specialiști 
şi practicieni din ţară, au fost prezentate multe comunicări importante ale savanților de peste hotare: 
N. Malofeev (Rusia), G. Radu, D. Popovici (România), T. Viscovatov (Ucraina). 

Consecința majoră a acestei acțiuni a constat în elaborarea unui Proiect naţional de integrare a 


copiilor cu cerințe speciale. 

Integrarea în comunitate a copiilor cu CES pentru psihopedagogii din Moldova nu prezintă o 
idee necunoscută şi cu atât mai mult, o idee de import. Sub o formă sau alta, ea a fost prezentă 
mereu în literatura noastră de specialitate, fiind introdusă chiar şi în unele documente oficiale mai 
vechi, sub forma principiului pregătirii copiilor deficienți pentru integrarea în societate, alături de 
toți ceilalți copii. De exemplu, „Regulamentul învățământului special” precizează că şcolile speciale 
urmăresc să asigure orientarea copiilor potrivit naturii şi gradului deficienței, cultivându-le dorința 
şi hotărârea de-a se integra în viaţa socială alături de ceilalți membri ai societății. 

Un grup de savanţi (N. Bucun, N. Andronache, A. Racu, V. Stratan, A. Danii, D. Gînu, 
S. Goncearuc ş.a.) au elaborat Concepţia Învăţământului Special care într-un compartiment aparte 
prevede dezvoltarea procesului de integrare. Este adevărat că această concepţie pune accent pe 
integrarea în societate a copiilor cu CES ca obiect final — în sensul includerii lor socio-profesionale 
— şi mai puţin pe integrarea nemijlocită a elevilor cu CES în structurile şcolare obişnuite, adică în 
învățământul de cultură generală. 

În arealul românesc anumite încercări — dintre care unele destul de reuşite — au existat chiar şi 
sub acest aspect. De exemplu, a existat şi mai există încă o situaţie forțată de integrare spontană în 
şcolile primare obişnuite a unor copii cu deficiențe mintale uşoare sau cu alte abateri de la starea 
normală a dezvoltării pentru vârsta dată. Mulţi învăţători, îndeosebi din şcolile rurale, caută să-i 
sprijine pe aceşti elevi cu dificultăți de învăţare, fie prin ajutor individual, fie prin antrenarea unor 
elevi buni din clasele mai mari, care să-i supravegheze şi să-i îndrumeze în pregătirea temelor, în 
învățarea lecţiilor, în respectarea programului şcolar zilnic. De asemenea, o mână de ajutor oferă 
adesea şi familiile elevilor în cauză. Datorită unor condiții obiective ca aglomerarea de elevi în 
multe din clasele primare, necorespunderea acestor clase pentru activităţi specifice de corectare, 
pregătirea insuficientă a învăţătorilor în domeniul psihopedagogiei speciale, această integrare 
spontană nu poate fi decât foarte puţin eficientă, ea urmând să cedeze, desigur, integrării temeinic 
organizate şi fundamentate experimental. 

Una din formele de integrare nemijlocită în structura şcolii obişnuite a unor copii cu deficiență 
mintală uşoară şi cu fenomenele de întârzieri temporare în dezvoltare, care a dobândit în Republica 
Moldova o răspândire în anii 1980-1990, o reprezintă clasele diferenţiate. Clasele diferențiate 
pentru copii cu dificultăți şcolare au fost lăsate, de regulă, la latitudinea iniţiativelor locale. În 
câteva localităţi s-a încercat organizarea şi coordonarea de la centru a unor asemenea clase, sub 
denumirea de clase de recuperare. Ele n-au dat rezultatele aşteptate datorită unor erori de concepţie 


şi de organizare: 


57 


- organizarea lor prea târzie, de regulă, la nivelul clasei a IV-a şi chiar mai târziu, ignorându- 
se astfel principiul fundamental al depistării timpurii a cauzelor ce prezintă abateri în dezvoltare şi 
tulburări de învăţare; 

- abordarea la un loc, în aceeaşi clasă de recuperare, a copiilor cu dificultăți şcolare variate, 
fără a ţine seama de etiologia diferită şi formele variate de manifestare; 

- în unele clase de recuperare, ponderea majoră o deţineau copiii din familii dezorganizate. 
Dar aceste clase au şi multe laturi pozitive în caz de organizare bine gândită. Desigur, în prezent, 
asemenea clase nu mai există. Prezența lor şi, mai ales, organizarea din inițiative locale reflectă o 
necesitate obiectivă care nu poate fi ignorată, dar a cărei rezolvare trebuie căutată în accelerarea 
implementării unor forme moderne, mai eficiente de educaţie integrată. 

O altă experiență de educaţie integrată — cu nuanțe de originalitate şi deplin reuşită — o 
reprezintă centrele logopedice interşcolare. Acumulând o bogată experiență aceste centre 
logopedice interşcolare deţin un loc bine determinat în sistemul măsurilor de prevenire şi combatere 
a insuccesului şcolar la numeroşi elevi cu CES. Tocmai datorită experienţei pozitive acumulate, 
considerăm că obiectivele şi atribuţiile acestor centre logopedice ar trebui reluate, ele putând fi uşor 
transformate în adevărate centre nu numai în domeniul terapiei limbajului, ci şi al unor tulburări 
asociate psihomotorii, afective, instrumentale şi de învăţare. 

În ultimii ani s-au dezvoltat şi alte măsuri de integrare: educaţia copiilor cu CES în grădiniţe 
generale, formarea claselor speciale de meserii şi ucenicie, deschiderea unor centre de recuperare şi 
integrare. O formă de integrare, nestudiată până în prezent, rămân casele de tip familie. 

Am prezentat doar câteva dintre experiențele proprii ale R. Moldovei de integrare. După 
părerea noastră, formele de educaţie integrată nu va putea, şi nici nu va trebui să înlocuiască integral 
şcolile speciale din republică datorită atât tradiției pe care o avem în şcolarizare diferențiată a 
elevilor cu CES — mai ales a celor cu deficiențe senzoriale — cât şi situației economice dificile de 
care sunt afectate foarte multe familii. Aceste condiţii îi determină pe unii părinți să prefere o şcoală 
specială, în care, pe lângă şcolarizare şi pregătire practică, copiilor cu CES li se oferă şi o serie de 
avantaje materiale, ca hrană, îmbrăcăminte, rechizite. În acelaşi timp, însă, considerăm că este 
absolut necesar să fie revăzute şi regândite, cât mai operativ posibil, acele forme de educație pentru 
copiii cu CES, care constituie, în prezent, adevărate bariere în calea integrării lor eficiente în 
comunitate. 

După părerea noastră, pentru condiţiile concrete în etapa la care ne aflăm, un model cu 
adevărat eficient de integrare în comunitate a persoanelor cu cerinţe speciale trebuie să acorde 
aceeaşi importanță şi o atenție maximă ambelor faze ale integrării, adică atât integrării şcolare, 


alături de elevii obişnuiţi, cât şi integrării socio-profesionale conform principiului şanselor egale. 

Doar integrarea şcolară, fără perspectiva integrării socio-profesionale, reprezintă un lucru început, 
dar neterminat, în timp ce integrarea socio-profesională, fără o pregătire treptată şi temeinică a 
acestei integrări încă de pe băncile şcolii şi chiar mai devreme, este, practic, imposibilă. 

Schimbările care au avut loc în plan politic în Moldova începând cu anul 1990 au creat 
condiţiile necesare pentru identificarea şi recunoaşterea problemei copiilor cu CES. Însă cele mai 
multe măsuri luate în legătură cu situaţia copiilor au fost reacţii de criză, soluţii provizorii la 
explozia crizei economice, la creşterea sărăciei şi a inflației, induse în cea mai mare parte de 
atitudinea critică a opiniei publice. Pentru a degaja situaţia au fost adoptate o serie de hotărâri de 
Guvern, care erau modificate frecvent. Toate aceste decizii se refereau la subvenţii băneşti, nu însă 
şi la apărarea drepturilor copilului şi mobilizarea societăţii la susținerea procesului de integrare. 

Cu sprijinul UNICEF, Ministerul Muncii, Protecţiei Sociale şi Familiei a elaborat în 1999 
proiectul Strategiei Naţională cu privire la Protecția Socială a Familiei şi Copilului, care prevede 
determinarea unui sistem de principii, criterii, mecanisme şi măsuri de optimizare a relațiilor stat- 
comunitate-familie-copil, în vederea asigurării condiţiilor sociale, economice, morale favorabile 
pentru dezvoltarea multilaterală a familiei şi a fiecărui copil, dezvoltarea procesului de integrare a 
copiilor cu CES. Această Strategie, prezentată spre examinare Guvernului, include trei arii 
prioritare de acțiune: 

1. Dezvoltarea legislaţiei în domeniul protecției familiei şi a copilului. 

2. Reforma instituțională a sistemului de protecţie a copilului. 

3. Măsuri de integrare socială. 

Dar pentru o dezvoltare continuă şi instituirea unui sistem efectiv de integrare sunt necesare 


condiţii speciale şi anume: 


societate democratică; 


garanţia drepturilor omului; 


asigurarea financiară; 


servicii educaționale adecvate; 


şcoala generală pregătită pentru integrarea copiilor cu CES; 


posibilități de a alege alternative în serviciile corecționale; 


interzicerea hotărârilor autoritare în determinarea direcției de dezvoltare a integrării; 

- întreaga societate pregătită către procesele de integrare. 

Bineînţeles, ultimii 10 ani au demonstrat că în republică sunt posibilităţi de a accelera procesul 
de integrare a copiilor cu CES. Această perioadă se caracterizează prin schimbarea opiniei despre 
copiii cu CES, apariţia unui şir de publicaţii la temă. S-a dezvoltat şi sistemul internal de integrare 


(adică în condiţiile şcolii speciale). Exemplu — diversificarea claselor pentru copii cu hipoacuzie sau 

surditate şi deficiențe mintale, pregătirea intensivă pentru a îmbrățişa o profesie etc. Totodată a 
apărut şi un sistem external de integrare: centre de recuperare de zi, asociaţii părinteşti, asociaţii 
nonguvernamentale modele alternative instituțiilor speciale ş.a. Cercetarea situaţiei procesului de 
integrare ne-a demonstrat necesitatea alegerii optimale a acţiunilor prioritare pentru dezvoltarea 
acestui proces. Atunci când şcoala generală, ca factor prioritar în procesul de integrare, rămâne 
nepregătită, este necesar să dezvoltăm resursele umane, să implementăm modele eficiente de 
integrare, să elaborăm o strategie de dezvoltare continuă a acestui proces, să onorăm actele 


internaționale la care am aderat. 


2.4. Convenţia cu privire la drepturile copilului — standard al integrării 

copiilor cu CES în societate 

O mare însemnătate pentru organizarea optimală a integrării o are Convenţia ONU cu privire 
la Drepturile Copiilor, intrată în vigoare în 1993, prin care Republica Moldova şi-a asumat 
obligativitatea să asigure copiilor cu CES sprijin pentru dezvoltarea şi integrarea lor şcolară şi 
accelerare a procesului de integrare socială a copiilor cu CES, arată direcțiile prioritare ale 
normalizării şi includerii şcolare a copiilor cu CES. Fiecare articol al Convenţiei reprezintă un 
stimul pentru îmbunătăţirea vieții şi integrării în societate a copiilor cu CES. 

O examinare amănunțită a cadrului general şi a implicațiilor tuturor elementelor care definesc 
articolele Convenţiei ne demonstrează rolul acestui document în formarea şi implementarea 
condițiilor optime de integrare în societate a copiilor cu CES. Este binevăzută interdependenţa 
dintre diferite articole ale Convenţiei în atingerea scopului integrării copiilor cu CES. Deosebit de 
amplu acest proces este ilustrat în articolele 9, 16, 20, 23, 28, 29, 32. 

Textul articolului 23 fundamentează dreptul copilului cu CES de a se bucura de o viață plină 
şi decentă, în condiții care să îi garanteze demnitatea, să îi promoveze autonomia şi să îi faciliteze 
participarea activă la viaţa colectivităţii. Totodată promovează dreptul copilului de a beneficia de 
îngrijiri speciale, încurajează şi asigură, în măsura resurselor disponibile, pe cei care îl au în grijă 
sau îl îngrijesc. 

Articolul 29 al Convenţiei dezvăluie obiectivele educației, integrate care trebuie să 
urmărească: 

- dezvoltarea personalității copilului, a aptitudinilor şi capacităților sale mintale şi fizice la 


nivelul potențialului lor maxim; 

- dezvoltarea respectului pentru drepturile şi libertățile fundamentale ale omului, precum şi 
pentru principiile consacrate în Carta Organizaţiei Naţiunilor Unite; 

- dezvoltarea respectului față de părinţii copilului, față de identitatea sa culturală, de limba 
proprie şi valorile sale, precum şi faţă de valorile naţionale ale ţării în care trăieşte, ale ţării din care 
eventual este originar şi ale civilizațiilor diferite de a sa; 

- pregătirea copilului pentru a-şi asuma responsabilitățile vieţii într-o societate liberă, în 
sprijinul înţelegerii, păcii, toleranței, egalității între sexe şi prieteniei între toate popoarele şi 
grupurile etnice, naţionale şi religioase şi cu persoanele de origine autohtonă; 

- dezvoltarea respectului faţă de mediul natural. 

Acest articol reflectă un consens la care s-a ajuns în opiniile privind obiectivele esenţiale ale 
educaţiei. El nu detaliază instrumentele folosite în educație (însuşirea cunoştinţelor de scriere şi 
citire, de aritmetică, cunoştinţe practice, metode de dezvoltare a problemelor etc.), ci face referire la 
obiectivele elementare ale învățământului: de a dezvolta la maximum capacitățile copiilor, de a 
pregăti copilul să-şi asume „responsabilităţile vieţii într-o societate liberă” şi de a-i transmite valori 
precum respectul față de ceilalți oameni şi față de mediul natural. De asemenea, articolul prevede 
clar drepturile pe care le au persoanele fizice sau juridice de a-şi stabili propriile forme de 
învățământ atâta vreme cât acestea îndeplinesc obiectivele educaţiei, aşa cum s-a stabilit în 
prezentul articol, şi sunt cel puţin la nivelul standardelor minime oficiale. 

În articolul 28 se cere ca statul să facă învățământul primar obligatoriu şi gratuit pentru toți; 
să încurajeze diferite forme de învățământ secundare, atât general, cât şi profesional, să le facă 
deschise şi accesibile oricărui copil şi să ia măsuri corespunzătoare, cum ar fi instituirea gratuității 
învățământului şi acordarea unui ajutor financiar în caz de nevoie; să asigure tuturor accesul la 
învățământul superior, în funcție de capacitățile fiecăruia, prin toate mijloacele adecvate; să facă 
deschise şi accesibile tuturor copiilor informarea şi orientarea şcolară şi profesională; să ia măsuri 
pentru a încuraja frecventarea şcolii cu regularitate şi reducerea ratei de abandonare a şcolii. 
Educaţia este recunoscută ca fiind esențială pentru dezvoltarea tuturor copiilor. Articolul subliniază 
că acest drept trebuie să fie obţinut „pe baza egalității de şanse”, reflectând faptul că un număr mare 
de copii suferă discriminării în ceea ce priveşte accesul la educație. 

Convenţia consfințeşte două principii de bază ale respectivelor drepturi: primul, că nici un 
copil nu va fi separat de părinţii săi, în afara cazurilor în care această se face în interesul superior al 
copilului, al doilea, că toate procedurile cu privire la respectarea pe criteriul menţionat trebuie să fie 
corecte. Se precizează, totodată, dreptul copilului de a-şi păstra relaţiile cu ambii părinţi şi datoria 
statului de a informa atât copilul, cât şi părinții cu privire la locurile unde se găsesc fiecare, în cazul 


în care statul respectiv este direct răspunzător de separarea lor (de exemplu, prin deportare sau 

detenție). Este fundamentat dreptul oricărui copil de a fi protejat prin lege împotriva ingerințelor 
arbitrare în viaţa sa personală, în familia sa, domiciliul sau corespondenţa sa, cât şi împotriva 
oricăror atacuri la onoarea şi reputația sa. 

Convenţia prin articolul 32 recunoaşte dreptul copilului de a fi protejat împotriva exploatării 
economice şi a oricărei munci care poate fi riscantă, dăuna educaţiei copilului sau afecta sănătatea 
ori dezvoltarea fizică, mentală, spirituală, morală sau socială a copilului. Articolul cere statelor-părți 
să adopte măsuri legislative, administrative, sociale şi educaţionale pentru a asigura aplicarea sa şi, 
mai ales, pentru a stabili vârsta minimă pentru angajare; orarul şi condiţiile de angajare; pedepsele 
corespunzătoare sau alte sarcini pentru a asigura aplicarea eficientă a articolului. 

Aceste articole formează baza legislativă a proceselor de ocrotire, adaptare şi integrare a 

Rezultatele analizei procesului de integrare a copiilor cu CES în țara noastră ne permit să 
concludem: 

- În Republica Moldova pe parcursul mai multor ani s-a instituit un sistem diferențiat de 
aşezăminte speciale pentru copiii cu CES, scopul dominant al acestor instituții fiind pregătirea lor 
către muncă şi paralel integrarea socială a acestor copii. 

- Dezvoltarea sistemului de integrare a copiilor cu CES a parcurs cinci etape, repetând 
procesul din alte state ale lumii. Republica Moldova se află la trecerea de la etapa a IV-a 
(dezvoltarea învățământului special) către etapa a V-a (integrare, includere, normalizare). 

- Strategia de integrare a copiilor cu CES în Republica Moldova trebuie să fie deosebită de a 
altor state purtând un caracter de dezvoltare evolutivă adică, dezvoltând ce este progresiv în 
sistemul instituțiilor speciale de învăţământ şi totodată implementând modele de integrare practicate 
în alte țări. 

- Pe parcurs în republică au fost implementate diferite acţiuni de integrare şcolară şi socială. 
S-a dezvoltat sistemul internal de integrare, dar totodată au apărut şi modele externale care includ 
un şir de măsuri alternative instituțiilor speciale de învățământ. 

- Nivelul legislativ de asigurare a integrării copiilor cu CES este destul de înalt, dar 
mecanismele de realizare şi implementare a prevederilor legislativ-normative deseori nu corespund 
realității. 

- Convenţia ONU cu privire la Drepturile Copilului poate servi drept standard în realizarea 
procesului de integrare şi elaborare a strategiilor de dezvoltare a acestui proces. 


1. vi. 


mecanismelor şi condițiilor de integrare în comunitate a copiilor cu CES. 

